Kristjani lugu | Vertex Consulting\nÄratuskell tiriseb. Kristjan vajutab kella kinni ja mõtleb endamisi – „kas tõesti on juba hommik, see ei ole võimalik. No kuidagi ei viitsiks täna end püsti ajada.” Kristjan oli eelneval ööl pikalt üleval, kuna ta pidi kindlasti valmis jõudma töötajate puhkusegraafiku.\nTööle jõudes tundus kõik tavapärane ning Kristjan asus kohe tegelema jooksvate küsimuste lahendamisega. „Need lõputud koosolekud ajavad mind hulluks” mõtleb Kristjan tõtates algavale koosolekule. Õhtul kell pool viis kalendrisse vaadates avastab Kristjan, et täitmata on järjekordsed 7 plaanitud ülesannet. Tavaliselt võtab Kristjan seda paratamatusena, kuid täna oli asi teisiti. Kristjan nõjatus tooli seljatoele ja mõtles endamisi – „kas see ongi see, mida ma oma elus teha tahan?” Esimese mõttena käis Kristjanil peast läbi variant, et see ettevõte on ennast tema jaoks ammendanud ja ta peaks otsima uusi väljakutseid alustadeski õhinal internetist töökuulutuste otsimisega.\nHilisõhtul koju jõudes märkas abikaasa Kristjani silmis uut sära. Ta polnud pikemat aega Kristjanit nii energilisena näinud. Pärinud Kristjani käes tema rõõmustamise põhjust rääkis Kristjan oma mõttest vahetada töökohta. Kristjani abikaasa oli väga üllatunud, ta ei osanud nutta ega naerda, kuid ta küsis ühe maagilise küsimuse – „miks?”.\nKristjan vajus hetkeks mõttesse ja pidi tõdema, et otsus on puhtalt emotsionaalne. Tegelikult talle meeldis see firma, see tegevusala ja kolleegid. Ta mõistis, et tegelikult on ta lihtsalt väsinud ja tal puudub väljakutse.\nKristjan võttis 2 nädalat puhkust, et selgusele jõuda, mida ta tegelikult teha tahab. Puhkuselt naastes teatas ta oma kolleegidele – „meie firma on toiminud viimased 3 aastat lihtsalt inertsist ilma konkreetseid eesmärke püstitamata ja arvestatav areng tegelikult puudub. Oleme pidevalt kasvanud, kuid see on olnud juhuslik, kas see ei hirmuta teid? Mis siis kui enam ei ole võimalik õnnele loota? Olen jõudnud järeldusele, et me vajame selget visiooni kuhu me tahame jõuda ja konkreetseid eesmärke, mida me tahame saavutada. Mis te arvate?” Kristjan oleks justkui koormast vabanenud ja mis kõige olulisem ta märkas rahulolevat muiet oma kolleegide näol. Esimesena reageeris turundusdirektor väljendades poolehoidu Kristjani mõttele ja kohe ka ülejäänud. Kõik olid seda päeva oodanud.\nKristjan on tüüpiline näide juhist, kelle jaoks jääb päev lühikeseks peamiselt planeerimata tegevuste koorma tõttu. See, et Kristjan ei jõua oma tegemistega valmis, puudub entusiasm ja motivatsioon on tegelikkuses vaid sümptomid. Võiks arvata, et Kristjan peaks läbima ajaplaneerimise koolituse ja õppima delegeerimist, kuid tegelikud põhjused asuvad mujal. Kuidas saakski delegeerida kui ei ole endalgi täpset selgust, mida ja kellele delegeerida ja mis uued asjad homme pinnale kerkivad? Ajaplaneerimise koolitus rööviks Kristjanilt veelgi aega ja antud situatsioonile see leevendust ei pakuks.\nNagu öeldud, tegelikud põhjused asuvad mujal aga kus? Põhjus võib olla planeerimatuses. Kristjan tegeleb suurema osa ajast jooksvate küsimuste ja nö tulekahjude kustutamisega, veedab tunde koosolekutel, mis on kokku kutsutud hetkeolukorra lahendamiseks. Seda kõike saaks leevendada planeerides organisatsiooni tegevusi pikemaks ajaks ette.\nKristjan oli jõudnud olulisele järeldusele, et firma on oma viimaste aastate edu saavutanud peamiselt üldise majanduskasvu mõjul. Tavapärane on olukord kus alles majandusnäitajate halvenemise korral alustatakse tegevustega olukorra lahendamiseks, kuid Kristjani puhul oli see äärmiselt professionaalne, et ta julges ja oskas näha puudusi organisatsioonis ning ei olnud pimestatud edust. Ta julges teha endale kriitikat, et tegelikkuses on hetke edu juhuslik. Teadmata kuidas edu saavutati on raske mõista kuidas edu säilitada lähtudes eeldusest, et üldine majanduskeskkond ei ole enam iseenesest mõistetav edufaktor. Pikas perspektiivis on edukamad kindlasti need ettevõtted kus ei saavutata edu tänu majanduskeskkonnale, vaid vaatamata sellele.\nEsimene entusiasm möödas hakkab Kristjan muretsema, mida oleks vaja kõigepealt planeerida. Juhatuse koosolekul pidas ta vajalikuks selget visiooni ja konkreetseid eesmärke, kuid nüüd hakkas Kristjanit närima kahtlus, kas esmajärjekorras ei peaks keskenduma sisemiste protsesside korrastamisele. „Mis kasu on visioonist, kui asjad lihtsalt ei toimi” mõtleb ta endamisi. Mida rohkem ta mõtleb seda segasemaks tema jaoks asjad muutuvad. Kristjan kutsub juhatuse taas kokku ja jagab nendega oma muret. Käivitub aktiivne diskussioon teemal, mis on olulisem, kas sisemiste protsesside korrastamine või väline fookus, kuni Kristjan tuleb mõttele, et igaüks kirjutab paberile ühe kõige olulisema ettevõtte puuduse tänasel päeval.\nPuudused mida allüksuste juhid kõige olulisemateks pidasid olid järgnevad:\nTeadmatus ettevõtte arengu osas\nTurundustegevuse ebakorrapärasus ja turunduse alaväärtustamine\nEbaselged vastutuse piirid\nVaadates puuduste nimekirja ja tõdeb Kristjan, et selles on märgitud puudusena nii sisemisi kui väljapoole suunatavaid tegevusi. Samas on ta rahul, et esimene märk on paberil.\nKuna lühikeses nimekirjas oli kolm otseselt personaliga seotud teemat, tegi ta juhatusele ettepaneku viia läbi küsitlus personali hulgas, mille eesmärk oleks uurida töötajate rahulolu, rahulolematuse põhjuseid ja koguda ettepanekuid olukorra parandamiseks.\nKristjanil käivitus loomulik reaktsioon, mis sundis teda olemasolevatesse raamidesse tagasi astuma. See, et ta ei hakanud üksinda isekeskis selgust otsima oli kompetentsele juhile ootuspärane ja aitab tõeni jõuda kindlasti kiiremini. Kristjan oleks võinud enne personaliuuringu käivitamist siiski oma meeskonnaga läbi arutada ka põhjused, miks tekkis selline puuduste nimekiri. Personaliuuringud vajavad põhjalikku planeerimist ja vältida võiks spontaanseid ühekordseid küsitlusi. Kiirustades ja lõpuni läbimõtlemata personaliuuring võib anda hoopis vastupidise efekti. Inimesed võivad teha täiesti ootamatuid järeldusi.\nKoostatud puuduste nimekiri on hea algus. Üheskoos peaks esitama iga puuduse kohta selle sama maagilise küsimuse – miks? Miks on teadmatus ettevõtte arengu osas, miks on eelarvestamine puudus, miks on turundus ebakorrapärane ja miks seda alaväärtustatakse, miks on ebaselged vastutuse piirid, miks on rahulolematud töötajad, miks on töötajad ülekoormatud ja miks on omanikud ükskõiksed?\nSelline küsimuste esitamine aitaks kaardistada firma hetkeolukorda, sest nagu näha ei ole päris selge ka see kus ollakse täna, millised on tegelikud probleemid ja miks nad on tekkinud. Küsimuste esitamine ja vastuväidete otsimine on üks olulisemaid meetodeid tegelike probleemide põhjuste otsimisel. Kui näiteks vaatleme ükskõiksete omanike probleemi, siis küsimusele miks omanikud on ükskõiksed võime leida palju põhjuseid, kuid mis veel olulisem, et tekivad uued küsimused.\nHakates seda probleemi analüüsima tekivad minul järgmised küsimused, kas me tegelikult teame kes on firmaomanikud ja millega nad veel tegelevad? Millised on omanike tegelikud huvid ja isiklikud motiivid? Mis ajast on omanikud ükskõiksed, kas on võimalik luua mingeid seoseid omanike huvi vähenemise ja firma tegevuse vahel? Miks omanike huvipuudus meid tegelikult häirib? Kas omanike kõrgendatud huvi on üldse vajalik, mida see endaga kaasa tooks, kas omanike kõrgendatud huvil oleks reaalset silmaga nähtavat mõju ettevõtte majandusedule? Millised on omanike huvipuuduse eelised ja millised on puudused? Milline on omanike otsene ja kaudne mõju ettevõtte tegevusele?\nNagu näha tekitab iga tõstatatud probleem palju küsimusi ja iga küsimus sõltuvalt selle vastusest taas uusi küsimusi. Kui me analüüsime igat probleemi põhjalikult, siis võib ilmneda, et probleemiks ei ole tõstatatud väide, vaid probleemid peituvad hoopis sügavamal. Väga sageli selgub, et arvatud probleem ei olegi tegelikult probleem, vaid tegeliku probleemi sümptom. Kui ma hakkaks otsima vastuseid ülal esitatud küsimustele, siis ainuüksi ühe väidetava probleemi analüüsimisest saaks kirjutada arvestatava mahuga raamatu, kuid vaatame kuidas Kristjan olukorra lahendab.\nTöötajate küsitlus saadeti firmas laiali 1 nädal peale uuringu tegemise otsust. Selle tulemusena lisandus kõikidele allüksuste juhtidele oluliselt töökoormust, kuna pea iga teine alluv soovis täpsustavat infot või selgitusi. Olukord hakkas sarnanema kaosele kuna allüksuste juhtidel ei jäänud enam aega tegeleda igapäevaste tulekahjude kustutamisega ning kogu energia kulus personalitööle. Vaatamata tõsisest ponnistusest vastata personali küsimustele oli personal siiski paanikas ja peagi hakkasid levima kuulujutud struktuurimuudatustest, mis viis selleni, et Kristjan otsustas korraldada tervet firmat hõlmava infopäeva.\nOlles õppinud oma veast, otsustas ta infopäeva ettevalmistamisega tegeleda põhjalikult ja läbimõeldult. Kokkukutsutud allüksuste juhtidel palus ta infopäevaks ette valmistada oma valdkonna hetkeolukorra ülevaade ja seda nii ausalt kui võimalik. Kristjan teadis, et asju ilustamata astub ta riskantse sammu, kuid ta oli veendunud, et see on ainus viis kuidas inimesed kaasa mõtlema panna. „Kui me näitame karmi pilti meie olukorrast, siis peab meil olema ka ettepanekuid olukorra parandamiseks” ütles Kristjan juhtkonna koosolekul. „Me ei saa lihtsalt granaati rahva hulka visata ja ise nurga taha hüpata” lisas ta.\nÜhiselt otsustati, et mingeid suvalisi pliitasist imetud eesmärke esitama ei hakata, vaid selgitatakse, miks tehti personali rahulolu uuring. Aga miks siis tehti personali rahulolu uuring? Juhtkond ei saa ju öelda, et tahtsime lihtsalt teada, mis te asjast arvate. Sellel hetkel sai juhtkonnale selgeks, et nad olid tegutsenud liigselt kiirustades.\nKristjan palus kõigil meenutada, millest see kõik algas. See algas vajadusest selge visiooni ja eesmärkide järgi. „Kas visiooni ja eesmärke saab püstitada ilma, et me teaksime kus me oleme praegu? Ei saa ju! See ongi meie vastus personalile infopäeval” arvas ta, „tegelikkuses meil ei ole vaja teada kas meie personal ei ole rahul või kui rahul nad on, sellest ei ole meile hetkel mingit kasu. Meil on vaja kogu firma kaasata hetkeolukorra analüüsimisse ja tuleviku planeerimisse.”\nKuna Kristjani juhitud ettevõttes oli viimase kolme aastaga kujunenud tulekahjude kustutamise kultuur kus keskenduti peamiselt lühiajalistele tegevustele ja probleemide lahendamisele, siis on mõistetav, et personali suurem tähelepanuvajadus tekitas tõsise kaose. See on hea näide tegevuse planeerimise vajadusest. Kui ettevõttel oleks pikaajaline tegevusplaan personaliuuringute osas ja kirjeldatud konkreetsed protseduurireeglid uuringute läbiviimiseks, kas siis oleks selline kaos ära jäänud? Tegelikkuses on kõik omavahel seotud. Kui uuringu protseduurid oleks paigas, siis see ei tähenda veel, et juhtidel oleks piisavalt aega personaliga tegeleda. Kui tegelemist vajavad väga kiired ja olulised asjad ehk tegeletakse probleemide lahendamisega, siis ei parane osaliselt hästi planeeritud protsessidest tegelikult lõpptulemus. Siin ei kehti reegel, et kui kõike ei jõua teha, siis tee pool.\nInfopäeva korraldamine oli väga hea mõte, oleks vaid Kristjan selle peale enne uuringu saatmist tulnud. Infopäeval saab juhtkond inimesed maha rahustada ja avada nende silmad tegeliku olukorra ees. Kavandatav infopäev on sobiv start suurteks tegudeks, hetkel tundub, et Kristjan ei mõista veel, mille ta käivitab. Peale infopäeva enam tagasiteed ei ole, siis peavad asjad ka reaalselt muutuma hakkama, sest vastasel korral kaotaks juhtkond oma usaldusväärsuse, autoriteedi ja mis kõige olulisem oma parimad inimesed.\nKuigi Kristjan arvas, et tegutseb edaspidi läbimõeldumalt ja kiirustamata astus ta siiski kaks sammu korraga jättes tähelepanuta väga olulise asja. Ta jättis tähelepanuta asjaolu, et ta ei ole selle ettevõtte omanik ja kõik strateegilised küsimused tuleks läbi arutada eelnevalt firmaomanikega. See, mida Kristjan infopäeval plaanib on vägagi strateegiline ja pöördumatu samm. Kui firma omanikud hiljem ei nõustu juhtkonna antud lubadustega, siis on selles mängus kaotajad kõik.\nMida Kristjan oleks võinud enne infopäeva korraldamist teha on firma sidusisikute ja sidusrühmade kaardistamine. Kristjan oleks võinud üheskoos üksuste juhtidega analüüsida kõikide firma sidusisikute mõju, soove, vajadusi ja motiive ning seejärel olulisemate sidusisikutega firma olukorda ja plaane läbi arutada. Kristjani juhitava firma olulisimad sidusisikud on kahtlemata firma omanikud ja olulisimad sidusrühmad personal ja klientuur. Kui firmal on võetud ka pangalaen siis väga oluliseks sidusisikuks on pank. Sidusisikuid võib olla sõltuvalt tegevusalast kümneid ja tundes iga sidusisiku mõju, soove, vajadusi ja motiive on võimalik neid erinevate olukordade lahendamisse kaasata osapooltele kõige sobivamal viisil. Sidusisikute ja sidusrühmade kaasamine planeerimisse peab muutma planeerimise efektiivsemaks ja läbimõeldumaks mitte seda pidurdama.\nSidusisikute kaasamine planeerimisse või olukordade lahendamisse ei tähenda kindlasti seda, et igal juhul on vaja kõik osapooled kaasata. Kaasata on vaja just need sidusisikud, kes aitaks plaane täide viia või hilisemate takistuste ärahoidmiseks. Näiteks kui firma omanikud ütleksid Kristjanile peale infopäeva, et tegelikkuses plaanitakse ühineda teise ettevõttega või muud äärmiselt radikaalset, siis Kristjanil ei oleks enam selles ettevõttes tulevikku. Kui Kristjan teaks omanike plaanidest varem, siis ta saaks nendega juba arvestada inimeste informeerimisel.\nKristjan peaks kiiremas korras kaasama firma omanikud oma plaanidesse. Kui ta tahab luua ettevõttele selge visiooni ja konkreetsed eesmärgid, siis see peaks kahtlemata olema kolmepoolne protsess omanike, tegevjuhtkonna ja personali vahel.\nKäes on tähtis päev. Peaaegu kogu firma personal, ühtekokku 120 inimest, on kogunenud ühte looduskaunis kohas asuvasse spordibaasi. Kõigest 16 inimest jäid erinevatel põhjustel tulemata. See on ülimalt hea tulemus kui arvestada, et tegemist on nädalavahetusega. Firma on korraldanud varemgi ühisüritusi, kuid sellist inimeste hulka ei ole varem osalenud. See näitab, et inimestel on selle infopäeva osas suured ootused ja lootused. Tundub, et inimesed tahavad muutuseid näha.\nÜksuste juhid on ette valmistanud oma ettekanded, millest igaüks kestab mitte kauem kui 20 minutit. Esinejaid on 4: juhatuse esimees Kristjan, turundusdirektor, finantsdirektor ja teeninduse direktor. Nagu kokku lepitud kõik üksuste juhid presenteerisid olukorda tõele näkku vaadates. Kohati võis olla see šokeeriv, kuid nii või naa tundsid inimesed, et midagi on korrast ära, miks siis mitte teada, mis täpselt. Teadmatus on hullem kui karm tõde.\nInimesed olid üllatunud juhtkonna äärmisest otsekohesusest oodates ärevusega Kristjani ettekannet. Viimasena astus oma ettekandega üles Kristjan. Ta oli oma ettekande väga hoolikalt läbi mõelnud jälgides kokkulepet, et tegelikku olukorda ei ilustata ja kindlasti pakutakse omapoolseid lahendusi. Kõigepealt selgitas Kristjan, millest sai alguse tegevuste jada, mille tulemusena toimub käesolev infopäev. Kirjeldanud lühidalt, kuid veenvalt kogu lugu alates oma isiklikest emotsionaalsetest madalseisudest kuni aruteludeni, mille tulemusena otsustati teostada personalirahulolu uuring või kui täpne olla siis pigem küsitlus. Seejärel selgitas ta põhjalikumalt, miks on see uuring vajalik ning kinnitas, et hetkel ei ole arutatud mingisuguseid struktuurimuudatusi.\nKui selgitav osa ettekandest läbi, hakkas Kristjan innustavalt kõnelema tulevikust ja tegevuste planeerimisest. Ühtlasi kutsus ta kõiki andma oma panust firma arengusse osaledes nii saadetud küsitluses kui ka pakkumaks ideid tulevikus rakendamiseks. „Kes on valmis uueks alguseks meie firmas ja panustama sellesse andke käega märku” hüüdis Kristjan ülima entusiasmiga ise käe tõstes. Kivi langes Kristjani südamelt kui ta kätemerd nägi. Ta tänas kõiki ja lubas lähiajal konkreetset infot jagada, kuidas igaüks saaks panustada tegevuse planeerimisse.\nJärgmised neli tundi toimus inspireeriv koolitus meeskonnatöö teemal, mida oli tellitud läbi viima tunnustatud ja sütitav koolitaja. Peale koolitust toimus ühine söömaaeg ja vabaaja veetmine.\nPisut rohkem kui nädal peale infopäeva oli juhtkond oma kokkuvõtted teinud ja olid ühisel veendumusel, et infopäev oli õnnestunud. „Nüüd on vaja tegutseda” arvas Kristjan, „lubasin, et igaüks saab anda oma panuse ettevõtte arengusse, kuid mul ei ole õrna aimugi kuidas seda teha.” Hetkel tundus juhtkonnale, et nad on ise loonud endale ühe probleemi juurde, tulekahju mida on vaja kiiresti kustutada.\nÕhtul helistas Kristjanile üks firma omanikest. „Kuulsin, et teil on seal mingi revolutsioon käsil” olid esimesed sõnad. Kristjan ei suutnud uskuda, et firma omanikud olid informeeritud nende tegemistest ja samal ajal käis tal peast läbi mõte, et miks ei olnud tema see, kes neid uudised viib.\nKristjan püüdis oma üllatust varjata ja vastas rahulikult, et kogu firma personal on jõudnud ühisele veendumusele, et peaksime oma tuleviku paremini kontrolli alla võtma. Ta tegi ettepaneku firma omanikega kohtuda, et selgitada olukorda.\nKohtumisel firma omanikega selgitas Kristjan olukorda sarnaselt infopäeval tehtule, kuid jättes ära innustavad lõpusõnad, küsides hoopis nõu, mida nemad teeksid sellises olukorras. Omanikud olid selgelt segaduses, kuid samas äärmiselt rahulolevad, et firmas on saavutatud täielik üksmeel vajaduse osas ettevõtte tegevusi paremini planeerida ja juhtida.\nÜks suuromanikest ütles peale lühikest vaikusehetke – „pean tunnistama, et ei ole väga süvenenud meie firma tegemistesse. Siiani tundus, et majandusnäitajad on enam-vähem korras, millest piisas. Lihtne, kuid tabav idee on luua ettevõttele selge visioon tulevikuks.” Järgemööda tunnistasid omanikud, et nad on liiga vähe tähelepanu pööranud firma sisulistele küsimustele.\nNad tegid Kristjanile ettepaneku, et ta koostaks firmale äriplaani ja esitleks seda neile 2 kuu pärast.\nKuna Kristjani juhitud firmas kulub kogu tööaeg ja enamgi jooksvate küsimuste lahendamisele, siis ei jäänudki Kristjanil muud üle kui infopäev nädalavahetusel korraldada. Pisut riskantne, kuid arvestades, et infopäev oli suhteliselt vabas vormis, siis oli nädalavahetus selle korraldamiseks igati sobiv.\nEttekannete järjekord ja sisuline ülesehitus oli hästi läbi mõeldud ja lähtus šoki tekitamise põhimõttest, mis pani inimesed sügavuti kaasa mõtlema. Samal ajal näidati ettekannetega, et juhtkonnal on tõsi taga ja tegemist ei ole mingi populistliku mulliga.\nKristjani ettekanne oli professionaalne ja äärmiselt olulise tähtsusega edasiste tegevuste sissejuhatamiseks. Kristjani kirjeldused isiklikust emotsionaalsest madalseisust võis mingil määral näidata juhi inimlikku nõrkust, kuid antud kontekstis saavutas Kristjan sellega suurema usalduse ja kindlustas inimeste toetuse tema ideedele, mida oli näha ka inimeste valmisolekust panustada firma arengusse.\nTõenäoliselt oleks veelgi parema stardi arenguprotsessidele anda saanud, kui Kristjanil oleks olnud välja pakkuda juba konkreetne nägemus, kuidas igaüks saaks oma panuse anda. Abi oleks olnud sellest kui oleks oma firma teema sidunud koolitaja teemadega, kus oleks inimestele antud võimalus Kristjani plaani kritiseerida ja täiendada.\nKuna Kristjan hakkas alles konkreetset tegevusplaani inimeste kaasamiseks välja töötama, siis kaotati väga väärtuslikku aega – aega kus inimesed on positiivselt laetud ja entusiastlikult valmis oma panust andma. Kui viivitada üle 3 nädala siis on inimesed langenud juba sügavasse igapäevarutiini ja ei pea arenguprotsessides osalemist enam nii prioriteetseks. Teisest küljest liigne entusiasm ei tule samuti kasuks, kuna emotsioonide ja kaine mõistuse tasakaal on paigast ära. Optimaalseim järgmise sammu tegemine, ehk inimeste informeerimine, kuidas nad saaksid panustada arenguplaanidesse oleks 1-2 nädala pärast.\nOmanike ootamatult hea informeeritus seletab osaliselt ka asjaolu, miks juhtkonnale tundus, et omanikel on huvipuudus firma tegemiste osas. Omanikel on firmas kontakte enamgi kui ainult juhtkonnaga. See ei olegi nii oluline, kes on kontaktisikud, olulisem on see, et vajalik informatsioon jõuaks omanikeni ikka läbi juhtkonna. Muudest kanalitest lähtuv informatsioon võib olla moonutatud ja võib juhtkonna seada keerulisse olukorda. Seekord olid omanikud toimuvaga rahul ning seetõttu oli lekkinud informatsioonist Kristjanile isegi abi, kuid kriiside korral võib selline kontrollimatu omanike informeerimine lõppeda väga dramaatiliselt.\nKuna omanikud on siiani küsinud vaid finantsnäitajate kohta, siis nad ei saanud Kristjanit süüdistada selles, et ta ei olnud neid varem teavitanud firma sisulistest puudustest. Kristjan kasutas väga osavalt võimalust kaasata firma omanikud ettevõtte arenguprotsessidesse esitades neile küsimuse kuidas nemad käituksid tekkinud olukorras.\nOmanikud palusid Kristjanil koostada äriplaani ja esitada see neile 2 kuu pärast. Kuna äriplaani ja selle koostamist mõistetakse väga erinevalt, siis järgnevalt on Kristjanil vaja selgitada ja kooskõlastada hulgaliselt detaile.\nJuhatus analüüsis personalirahulolu uuringu vastuseid, kuna vastamine oli anonüümne, siis võis eeldada, et vastused peegeldasid inimeste tegelikku arvamust. Vastuseid oli laekunud pisut üle poole saadetud ankeetidest. Küsitlus jagunes kaheks, ühes osas tuli hinnata erinevaid organisatsiooni osasid skaalal 1-5 ning jäetud oli ka kommentaari väli hinde põhjendamiseks. Teises osas paluti inimestel teha ettepanekuid ja pakkuda ideid, mis tõstaks ettevõtte efektiivsust ja tagaks edu tulevikus.\nKahjuks olid enamus ankeedid täidetud pealiskaudselt ja kiirustades, kuna kommentaarid olid paari sõnalised ja ideid oli pakutud pool naljaga, näiteks „tuleks teha paremini tööd” või „vähem uuringutele aega raisata” jne. Siiski leidus pisut üle 20-ne sisulise ankeedi kus oli väga põhjalikult põhjendatud oma hindeid ja tehtud konkreetseid arendusettepanekuid.\nKuna küsitlus toimus anonüümsuse põhimõttel, siis oli hetkel võimatu tuvastada, kes olid need 23 inimest, kes näitasid üles hoolivust ja pühenduvust. Peale analüüsi koostamist valdas Kristjanit kahtlus, et inimeste entusiastlik firma arenduses kaasalöömise soov ei vasta tegelikkusele. „See kätemeri võis olla puhtalt sellest, et inimesed ei julge sulle silma vaadates öelda, et neid tegelikult ei huvita” mõtles ta endamisi, kirudes kui naiivne ta oli olnud. Samas otsustas Kristjan, et ta ei tagane oma lubadusest ja leiab võimaluse kaasata kogu personali tegevuste planeerimisse. Seda enam on vaja inimesed kaasata, et tekitada neis huvi ja vastutus, oli Kristjan veendunud.\nKuna infopäevast oli möödunud juba 3 nädalat tundis Kristjan, et midagi peab kohe toimuma hakkama, muidu kaotavad usu ja huvi need vähesedki.\nPersonalirahulolu uuring oli sisuliselt hästi üles ehitatud. Kui uuringu auditoorium ei ole liiga suur, siis võib julgemalt kasutada vabas vormis vastatavaid küsimusi. Mida suurem on uuringu auditoorium seda tõsisemat ettevalmistust nõuab uuringu küsimustik kuna vabas vormis vastuste töötlemine ja süstematiseerimine võib osutuda liiga aeganõudvaks. Kristjani firmas oli oodata maksimum 130 tagastatud ankeeti, mis on piisavalt väike arv, et kõik vabas vormis vastused läbi analüüsida. Kui üle poole auditooriumist vastab, siis on saavutatud väga hea tulemus. Muutes uuringus osalemise kohustuslikuks võib saavutada kvantitatiivselt parema tulemuse, kuid kvalitatiivselt mitte. Kohustusliku osalemise korral suureneb selliste vastuste hulk, mis lisavad küll analüüsimise koormust, kuid on sisuliselt täiesti kasutud.\nNagu selgus, on anonüümsel vastamisel oma head ja halvad küljed. Hea on see, et anonüümne vastaja avaldab oma arvamust ausalt, kuid puuduseks on see, et ei ole võimalik tuvastada vastajaid, kelle kaasamisest edasisse planeerimisprotsessi võiks olla olulist kasu. Kristjanil oli tõenäoliselt õigus kui ta arvas, et infopäeval üles näidatud entusiasm arenguprotsessides kaasalöömise osas oli mõjutatud nii tema esinemisest, vahetust kontaktist ja soovimatusest teistest erineda. Kuna Kristjani kaasalöömise kutse tuli inimestele väga ootamatult, emotsioonid olid üles kruvitud ja mis kõige olulisem, Kristjan tõstis eeskujuks ise käe, millele oli teiste poolt käe tõstmine praktiliselt automaatne reaktsioon. Tõde selgus uuringust, et vaid 23 inimest oleks valmis tõeliselt pühenduma ettevõtte arengu planeerimisse.\nNüüd ootab Kristjanit ees mitu väljakutset. Kristjan on plaaninud kaasata enamuse personalist planeerimisse, kuid tähtsamaks väljakutseks on leida üles need 23 inimest, kes oleks valmis tõeliselt planeerimises osalema ja kellest oleks selget sisulist kasu.\nKuna selgus, et enamus inimesi ei ole tegelikult valmis strateegilises planeerimises pühendunult osalema võiks Kristjan kaasata nad igapäevastesse pisimuutustesse, mis aitab inimestel tunda, et nad osalevad muutuste protsessis nagu lubatud.\nVäikesed muutused põhinevad tavaliselt inimeste tõstatatud igapäevastele probleemidele, kuid neid võib ka fabritseerida juhtide enda ideede põhjal. Üldjuhul kuuluvad väikeste muudatuste juurde näiteks uus töökeskkond, uued töövahendid, uued üritused, uued rituaalid või uued töövõtted, mis muudavad igapäevatöö lihtsamaks. Väikesed muutused peavad siiski olema põhjendatud ja mõistlikud. Mulle meenub üks firma, kus uuendati kontori mööblit, mis tekitas töötajates hoopiski pahameelt, et firma teeb mõttetuid kulutusi, selle asemel, et palka tõsta. Asi oli selles, et hiljuti keeldus juhtkond palgatõstmisest põhjendades seda ajutise rahapuudusega. Mööbli uuendamist tõlgendas personal kui juhtkonna valetamist.\nVäikeste muutuste teostusesse peaks kaasama võimalikult palju inimesi ehk siis juhtkond ei muuda, vaid inimesed muudavad. Näiteks uute ürituste ja rituaalide korraldamine võiks olla suures osas töötajate enda kanda, mille kaudu juhtkond sisendab inimestesse usaldust ja otsustusvabadust.\nJuhtkonna ülesanne on serveerida neid ülesandeid oskuslikult, et inimesed ei võtaks seda lisakohustusena, vaid tekitaks rõõmu ja lisamotivatsiooni. Kui inimesed on väga ülekoormatud ja ei jõua oma igapäevatöögagi normaalaja piires valmis, siis muutuste läbiviimine võib jääda soiku. See on märk sellest, et on vaja leida lahendusi inimeste koormuse vähendamiseks viies läbi näiteks tehnoloogilisi uuendusi, värvata personali juurde, suunata osa tööülesandeid majast välja või optimeerida tööprotsessi – mis ongi viinud juba strateegiliste muutuste faasi.\nJärgnevalt otsustas juhatus teavitada personali uuringu tulemustest. Kaaluti erinevaid variante alates uue infopäeva korraldamisest kuni individuaalsete intervjuudeni. Uue infopäeva korraldamine ainult uuringu tulemuste teavitamiseks ei ole mõistlik arvas juhtkond. Nad otsustasid, et teavitamine toimub organisatsiooni hierarhiale vastavalt. Allüksuste juhid teavitavad osakonnajuhatajaid ja nemad omakorda oma osakonna personali. Sisulise poole pealt otsustati, et tulemustest teatades peaks väljendama ka nördimust madala osalemise intensiivsuse ja kohati väga pealiskaudsete vastuste osas.\nJärgneva nädala jooksul kutsusidki üksuste juhid kokku oma osakonnajuhatajad ja teavitasid uuringu tulemustest paludes neil omakorda teavitada oma alluvaid. Üksuste juhid näitasid üles ka pettumust teatud uuringu tulemuste osas nagu eelnevalt kokku lepiti. Teenindusdirektor lähenes teemale kõige radikaalsemalt paludes käe tõsta nendel osakonnajuhatajatel, kes uuringus ei osalenud. Loomulikult kõik tõstsid käe, kuid mõne isiku puhul oli märgata selget ebamugavustunnet. Teenindusdirektori eesmärk ei olnud, kedagi karistada, vaid anda mõista, et ettevõtte arengusse mitte panustamisele võib järgneda arupärimine. Peale koosolekut kiirustasid osakonnajuhatajad oma pooleliolevaid ülesandeid täitma ja ühtlasi ettevalmistama presentatsiooni oma alluvatele uuringu tulemuste tutvustamiseks.\nÜks osakonnajuhataja tuli hetke pärast koosolekute ruumi tagasi kust ei olnud jõudnud lahkuda veel teenindusdirektor. „Tohib korra veel…” küsis osakonnajuhataja ukse vahelt. „Tule sisse, kuidas saan aidata?” küsis teenindusdirektor. „Ma tahtsin öelda, et tegelikult mina uuringus ei osalenud, kuid siin koosolekul tundus väga ebameeldiv mustaks lambaks jääda” ütles osakonnajuhtaja. Nad vestlesid umbes pool tundi. Osakonnajuhatajal olid veenvad põhjused – ta ütles, et töötab iga päev hilisõhtuni, et jõuda valmis püstitatud ülesannetega. Tal oli kindel plaan uuringus osaleda, kuid ajaks kui vastamise tähtaeg kukkus oli ta selle hoopis unustanud. Ta palus luba saata oma vastus sama päeva jooksul teades, et sellisel juhul ei ole see enam anonüümne. „Ma tahan tõesti panustada firma õiges suunas arendamisesse, sest ma ei soovi igavesti poole ööni töötada. Usun, et süsteemi on võimalik arendada nii, et inimesed ei pea hilisõhtuni töötama” lisas osakonnajuhataja.\nSee mis edasi toimus ei olnud enam juhatuse kontrolli all. Selge on see, et kõik osakonnajuhatajad ei osalenud uuringus ja juhatus muretses kuidas nad presenteerivad uuringu tulemusi. Raske on veenev olla kui sa ise asjasse ei usu on teada tõde.\nKristjan soovis võimalikult kiiresti alustada äriplaneerimise meeskonna komplekteerimisega. Arvestades, et tulevikus on vaja koostatud äriplaan ka ellu viia, siis pidas ta vajalikuks kaasata inimesi igast osakonnast. Tänaseks ei olnud ta enam veendunud kas piisaks ainult osakonnajuhatajate kaasamisest. Talle ei andnud ikka rahu need 23 uuringus osalejat, kes pakkusid välja väga sisulisi ja asjalikke ideid. Ühe lahendusena mõtles ta viia läbi intervjuud allüksuste juhtide ja iga allüksuse töötaja vahel. Selles nägi Kristjan kahte peamist takistust, esiteks see on tohutult ajakulukas ning arvestades, et ajapuudus on kogu firma töötajate suur mure, siis võiks intervjuud tekitada pahameelt ja mitte täita eesmärki. Teine takistus oli firma hierarhia, kui allüksuse juhid vestlevad otse ilma osakonnajuhatajate vahenduseta võiks see mõjuda väga negatiivselt osakonnajuhatajate motivatsioonile.\nIntervjuude kaudu loodab Kristjan leida üles need 23 isikut, kes anonüümses küsitluses oma vastustega silma hakkasid. Arutades oma mõtet juhatuses, leiti ühiselt, et tippjuhtkonna huvi üles näitamine iga indiviidi suunal annab igal juhul pigem positiivse kui negatiivse efekti. Ajapuudus on muidugi aspekt, millega tuleb arvestada. Lihtne arvutus näitab, et kui 4 allüksuse juhti vestleks iga üks 2 inimesega päevas siis 130 inimesega vestlemiseks kuluks 16 päeva.\nÜhe lahendusena pakuti välja, et igal vestlusel osaleks ka intervjueeritava otsene ülemus. See on hea lahendus osakonnajuhatajate pahameele vältimiseks, kuid tähendaks juba kahe juhtivtöötaja 16 päevast lisakoormust. Nüüd tekkis küsimus, et kas see väärib seda või minna lihtsama vastupanu teed ja kaasata planeerimisse lihtsalt osakonnajuhatajad, kes omakorda kaasavad oma personalist inimesi.\nUuringutulemustest teavitamine oli minu hinnangul õige otsus. Paljudes ettevõtetes jäetakse uuringu tulemustest personali teavitamata, mis on karuteene uuringutele tulevikus. Kui inimesed ei saa tagasisidet, siis ei ole neil motivatsiooni osaleda uuringutes edaspidi. Kuna Kristjan soovis kaasata kogu personali äriplaneerimise protsessi, siis nägi ta võimalust uuringu tulemustega näidata personali enda nägemust vajadustest. See oli esimene personali otseselt äriplaneerimisse kaasamise samm.\nSee, et juhtkond otsustas kritiseerida uuringus mitteosalemist ja ebakvaliteetset sisu, oli antud kontekstis põhjendatud. Inimesed ei ole harjunud mõttega, et nende panus on oluline. Sellise kriitikaga näitas juhtkond pigem seda, et iga inimese arvamus loeb.\nKuna selge on see, et ka osakonnajuhatajate seas oli isikuid, kes uuringus ei osalenud, siis ei ole päris selge kas mitteosalenud juhatajad presenteerisid oma alluvatele uuringu tulemusi selles valguses, mida juhtkond oleks oodanud. Kindlasti need osakonnajuhatajad ei kritiseerinud uuringus mitteosalejaid.\nKristjani surve planeerimismeeskonna koostamise kiirendamiseks on igati põhjendatud. Äriplaani esitamiseks firmaomanikele on jäänud aega vaid 1 kuu ja 1 nädal. Alternatiivid, mida juhtkond meeskonna koostamiseks kaalub on täiesti tõsiseltvõetavad ja pikemas perspektiivis oleks abi kindlasti variandist, et planeerimisel osaleksid need 23 inimest keda Kristjan leida püüab. Ei ole sugugi selge kas tänased osakonnajuhatajad on kõik pädevad ja hingega asja juures. Leides tõeliselt pühendunud inimesed on see tõeliseks garantiiks äriplaani hilisemal elluviimisel.\nAlternatiiv, et kaasatakse lihtsalt osakonnajuhatajad, kes omakorda kaasavad oma alluvaid ei pruugi olemasoleva info põhjal hinnates olla parim otsus. Lühiajalises perspektiivis võimaldaks see kindlasti kiiresti äriplaaniga ühele poole saada ja omanike poolt püstitatud ülesande täitmise õnnestunuks lugeda, kuid hiljem võib tekkida tõsiseid probleeme äriplaani elluviimise ja inimeste kaasamisega muutustesse.\nMinu soovitus Kristjanile on, et ta selgitaks tänast situatsiooni omanikele ja kaasaks nad alternatiivide selekteerimisse. Selge on see, et kvaliteetset äriplaani sellises ettevõttes 1 kuuga teha on väga keeruline. Kõikide osapoolte huvides oleks mitte liigselt kiirustada vale eesmärgi nimel. Kui eesmärgiks on õigeks ajaks äriplaani valmimine, võib see ohustada äriplaneerimise tegelikku mõtet ja eesmärki.\nKui arvestada tõsist ajapuudust ettevõttes, siis võib tõsiseid probleeme tekitada Kristjani plaan tippjuhtkonna üks-ühele intervjuude läbiviimine kõikide töötajatega. See on olukord kus oma panuse saaks anda juhtimiskonsultandid.\nKristjan oli veendunud, et lihtsama vastupanu teed minnes, lihtsalt äriplaani tähtajalise valmimise eesmärgi täitmisega petab ta eelkõige iseennast ja lõppkokkuvõttes on kogu sellest algatusest sellisel juhul pigem kahju kui kasu. Kristjan otsustas nõu küsida omanikelt. Tal õnnestus omanikega kohtuda juba paari päeva pärast. Koosolekul omanikega rääkis Kristjan sissejuhatuseks uuringust ja selle tulemustest, pikemalt peatumata uuringu sisulisel poolel. „Uuringust ilmnes 23 väga sisulist vastust, millest on kindlasti abi äriplaani koostamisel, kuid kahjuks me ei tea nende ettepanekute autoreid” ütles ta. „Minu hinnangul oleks vaja need isikud kaasata äriplaneerimisse, mis tagaks tugeva ja pühendunud äriplaneerimise töörühma tekkimise ja kindlustaks loodava äriplaani sisulise kvaliteedi.”\nKristjan selgitas oma soovi kaasata äriplaneerimisse kogu personal, mille kaudu ta loodab tagada ka äriplaani hilisema elluviimise, kuid samas väljendas ta muret, et tänane hierarhia ja sisuline huvi firma arengusse panustada pole omavahel kooskõlas.\nKristjan pakkus välja ka juhatuses arutatud alternatiive, mille eesmärk on leida üles need 23 isikut, kes näitasid uuringus üles tõelist pühendumust ja valmidust panustada firma arengusse. Kirjeldatud variandid personali intervjuude osas tekitasid omanikes sügavat huvi ning küsimusi. Samas avaldas Kristjan muret tohutu ajapuuduse pärast, mis ohustab personali intervjueerimise plaani, muutes omakorda võimatuks tähtajaks äriplaani valmimise.\nTa tegi konkreetse ettepaneku pikendada äriplaani valmimise tähtaega, et ta saaks põhjalikult ja kvaliteetselt äriplaneerimist läbi viia. Koosolekul tekkis aktiivne diskussioon ja teatud määral lõhe äriplaani tähtajalist valmimist soovivate ja tähtaja edasilükkamist pooldavate omanike vahel. „Ma ei näe mingit mõtet selle planeerimisprotsessi nii keeruliseks muutmises. Pange juhatusega äriplaan kokku ja hiljem delegeerite ülesanded vastavalt äriplaanile alla”- avaldas ärritunult arvamust üks omanikest. Kristjan ütles, et tema soov on koostada toimiv äriplaan, mis peaks lihtsustama juhtimist, mitte tekitama juhtidele hilisemaid probleeme personali rahulolematusega kaasnevate tagajärgedega.\nÜks omanikest ei võtnud aktiivselt diskussioonist osa, kuid sekkus nüüd oma ettepanekuga: „ma arvan, et me ei peaks hetkel vaidlema äriplaani tähtaja osas. See algatus tuli ju algselt Kristjanilt. Äriplaani tähtaja määrasime täiesti subjektiivselt arvates, et 2 kuud on piisav. Arvan, et peaksime lähtuma siiski juhatuse reaalsetest hinnangutest ja ettepanekutest. Tähtsam on minu meelest see, et äriplaan kajastaks reaalselt elluviidavaid tegevusi ja eesmärke mitte illusioone. Kuna sa mainisid, et firmas on tõsine ajapuudus, siis minu ettepanek on kaasata nõustajaid ja projektijuhte väljastpoolt. Tean tugevaid juhtimisnõustajaid, kes saaksid kindlasti meid selles olukorras aidata”\nSee sõnavõtt rahustas maha ka teised omanikud ja nad tõdesid, et ilma Kristjani algatuseta ei oleks neil ehk pähegi tulnud äriplaani küsida. Enamusel omanikest oli olnud varasemaid juhtimiskonsultatsioonide kasutamise kogemusi ja seega kiitsid nad nõustajate kaasamise ideed.\nKristjan ei olnud kordagi kaalunud varianti kaasata konsultante väljastpoolt ettevõtet. Ta on põhimõtteliselt konsultantide vastane ja veendunud, et väljastpoolt tulevad nõustajad ei saa pakkuda sisulist abi ettevõtte probleemide lahendamisel.\nTa rääkis järgmisel juhatuse koosolekul omanike koosoleku tulemustest. „Jõudsime ühisele veendumusele, et tähtis on loodava äriplaani kvaliteet, mis tagaks ka selle reaalse elluviimise. Seega ei esitatud äriplaani tähtajale uusi nõudmisi.” Kristjan oli sunnitud edastama ka tema jaoks ebameeldiva uudise, milleks oli konsultantide kaasamine äriplaneerimisse. Ta esitles seda teatud irooniaga, mis tulenes tema hoiakutest konsultantide suhtes. Selle uudise peale võttis sõna finantsdirektor: „mul on väga head kogemused juhtimiskonsultantidega koostööst minu eelmises töökohas. Kuidas ma varem selle peale ei tulnud, meie olukord on täpselt juhtimiskonsultantide pärusmaa.” Kristjan kuulas huviga ja küsis, et kuidas saavad võhikud aidata meid probleemides, mis on omased vaid meie firmale. Finantsdirektor rääkis pikemalt oma varasemast projektist, millesse kaasati konsultandid.\nKristjan tegi valiku oma sisemistest väärtushinnangutest lähtuvalt. See, et ta eelistab äriplaani sisulist kvaliteeti selle tähtajaks valmimisele, tulenes otseselt tema soovist loodav plaan ka ellu viia. Kui ta oleks lihtsama vastupanu teed läinud, siis leiaks Kristjan varem või hiljem taas ennast töökuulutusi lugemas. Ta oli järjekindel peamise eesmärgi poole pürgimisel.\nOmanike kaasamine valikute tegemisse oli äärmiselt oluline ja antud situatsioonis õige samm. Seda võib nimetada läbimurdeks omanike kaasamisel äriplaneerimisse. Ühest küljest väljendasid omanikud usaldust juhatuse suhtes väärtustades nende otsuseid, kuid teisest küljest panustasid omanikud juba sisuliselt ettevõtte arengusse. Omanikud olid firmast rääkides oma kõnepruugis hakanud kasutama MEIE vormi, mis on selge märk sellest, et nad on juhatusega samas paadis ja valmis osalema strateegilises planeerimises.\nEesti juhtide seas tehtud uuringust selgus, et valdav enamus juhtidest peavad vajalikuks konsultantide kaasamist äriplaneerimisse, kuid reaalsuses teeb seda vähemus. Miks nii? Kristjani lugu on illustreerivaks näiteks sellest, miks konsultantide kaasamisega ei kiirustata. Teadmatusest tekkinud eelarvamused ja stereotüübid ei võimalda näha väljapoole raamidest, milles ollakse harjutud mõtlema. Üks minu kolleeg tõi kord hea näite mustlasest, kes kandideeris raamatupidaja amtikohale. Üldine eelarvamus on, et mustlased ei ole ausad inimesed ja vaatamata sellele, et konkreetne kandidaat oli oma teadmiste ja kogemuste poolest teistest üle ei lubanud juhi eelarvamus teda palgata.\nNagu Kristjani loost lugeda võib on ta põhimõtteline konsultantide vastane, kuid samas ei oma ta mingit konsultantidega töötamise kogemust. Selge on see, et ükski jutt kellegi positiivsetest kogemustest ei suuda Kristjani eelarvamusi purustada. Ainult positiivne kogemus ise suudaks seda teha. Abi kaasamine on isikliku barjääri ületamine, mis nõuab objektiivsust.\nVaata ka lühikest presentatsiooni\nKristjan kaasas firmaomanike soovitusel juhtimiskonsultandid appi kujundama tõhusat äriplaneerimise meeskonda. Selleks asus 3 konsultanti läbi viima personaalseid intervjuusid personaliga, mille tulemusena leiti 12 inimest, kes sobisid ja olid valmis panustama äriplaneerimisse. Nende inimeste hulgas ei olnud esialgselt kõiki osakonnajuhatajaid, kuid juhtkond pidas vajalikuks osakonnajuhatajad siiski äriplaneerimisse kaasata, et vältida asjatute pingete tekkimist firmasiseselt.\nEsimene äriplaneerimise töörühma koosolek toimus oma majast väljas ühes lähedalasuvas hotellis. Kokku koos juhtkonnaga osales sellel koosolekul 22 inimest. Koosoleku eesmärk oli täpselt määratleda äriplaneerimise eesmärk, äriplaani valmimise tähtaeg, kaardistada firma hetkeolukord, paika panna personali teavitamispõhimõtted ning jagada osalejate vastutus ja funktsioonid. Koosolekut oli juhatama kutsutud juhtimiskonsultant, kelle ülesanne oli tagada koosoleku struktureeritud toimumine, osalejate võrdse sõnaõiguse tagamine ja koosoleku eesmärgi täitmise jälgimine. Koosoleku kaldumisel liigselt detailidesse või päevakorra teemast kõrvale, oli moderaatori ülesanne tuua osalejad tagasi algselt seatud koosoleku struktuuri juurde nii, et ei kannataks inimeste loomingulisus.\nInimesed hakkasid kokkulepitud hotelli kogunema juba pool tundi varem. Kristjan jõudis kohale 5 minutit enne koosoleku algust. Ta oli plaaninud kohaletulekut enne teisi, et rahulikult valmistuda ja korraldada toitlustamise asju, kuid viimasel hetkel oli vaja tegeleda planeerimata ülesannetega büroos. Kristjani saabumisel olid kõik ülejäänud juba kohal. Õhkkond oli mõnusalt vaba ning kedagi ei tundunud häirivat tema viimasel hetkel saabumine.\nKristjanil oli konsultandiga kokkulepe, et koosoleku avab tema ning selgitab osalejatele vajadust neutraalse koosolekujuhi järele. „Kallid kolleegid meeldiv on teid kõiki siin näha” alustas Kristjan koosolekut. „Täna on meie firma uue alguse esimene päev ja see milline on meie firma tulevik on meie endi otsustada. Tänan teid kõiki valmiduse eest pühenduda ja soovi eest panustada meie firma edusse.” Seejärel selgitas ta konsultandi kohalviibimise põhjuseid, millele järgnevalt istus ta oma kolleegide sekka jätkates teistega võrdse meeskonnaliikmena mitte juhina.\nKuna konsultant oli üks nendest, kes aitas kujundada äriplaneerimise töörühma, siis tundis ta osalejaid juba päris hästi ja tutvumise peale ei olnud vajadust enam aega kulutada. Alustuseks selgitas konsultant oma rolli koosoleku juhina ning tutvustas koosoleku reegleid, mis tagavad efektiivse ja tulemusele orienteeritud koosoleku toimumise. Ta kirjeldas kogu planeerimisprotsessi ja oodatavat lõpptulemust. Seejärel selgitas käesoleva koosoleku eesmärki ja struktuuri. Arutelu kestis terve tööpäeva. Koosoleku juht oli tulemusega väga rahul, eriti õnnestunuks pidas ta seda, et juba esimesest hetkest peale samastas juhtkond ennast ülejäänud meeskonnaga ja kiiresti kadusid hierarhilised barjäärid, mis oli ka üks koosoleku reeglitest. Samal ajal on äriplaneerimisel vajalik teha palju tööd ja otsuseid, mille tõttu on siiski vajalik jaotada vastutust ja funktsioone.\nKoosoleku viimaseks teemaks oli vastutuse ja funktsioonide jagamine äriplaneerimise töörühmaliikmete vahel. Kuna konsultant tundis juba osalejaid päris hästi, siis oli ta ette valmistanud oma nägemuse funktsioonide ja vastutuse jagunemisest. Igal osalejal oli õigus esitada vastuväiteid või teha ettepanekuid, mida ka tehti. Koosoleku lõpuks oli igale osalejale selge tema ülesanne ja talle esitatavad ootused. Ühiselt kinnitati ka tegevusplaan, mille täitmist hinnatakse järgmisel koosviibimisel.\nJärgnevad koosolekud toimusid regulaarselt, kus hinnati tehtud tööd, võeti vastu ühiseid otsuseid ja jaotati ülesandeid. Teemad liikusid käsikäes algselt kinnitatud äriplaani struktuuriga.\nKuna tegemist oli äriplaneerimisega äritegevuse juhtimise parandamise eesmärgil, siis ei olnud tõesti vajadust eraldi läbida äriidee väljatöötamise ning hindamise protsessi. Esimese koosoleku teemad olid hoolikalt valitud, et saavutada üksmeel lähtekoha osas. Hetkeolukorra kaardistamine on iga plaani alus. Pole võimalik mõõta kaugushüppe pikkust kui ei ole fikseeritud äratõuke koht.\nTähtsa osana koosoleku teemadest pean personali teavituspõhimõtete kooskõlastamist. Kuna Kristjan oli varem lubanud kogu firma personali ees, et kõik inimesed kaasatakse äriplaneerimisse, siis parimaks võimaluseks oma lubadust täita on luua aktiivne vastastikune kommunikatsioonisüsteem. Selge on see, et otseselt äriplaneerimise töörühma ei saa kaasata kogu personali, kuid õige kommunikatsiooni kaudu on võimalik hoida inimesi planeerimisega kursis ning koguda tagasisidet.\nSee, et juhtkond samastub meeskonnaga ning hierarhilised barjäärid kaotatakse on kahtlemata heaks eelduseks loomingulisele lähenemisele ja tulemuse kõrgele kvaliteedile, kuid selles peituvad ka omad ohud. Paljudel äriplaneerimises osalejatel ei pruugi olla täielikku valmidust vastutada ja kuna selles protsessis tehakse eelkõige ühisotsuseid, siis võib see muuta osad inimesed liiga ettevaatlikuks eesmärkide seadmisel. Alles selle protsessi käigus tajuvad inimesed, et tegelikult on firma areng nende kätes ja plaanide elluviimise eest vastutavad eelkõige nemad ise. Sellisele meeskonnaliikmete võrdsuse saavutamisele aitab kaasa neutraalne koosoleku juht. Kui koosolekut juhataks firmajuht, siis on keerulisem kaotada hierarhilisi barjääre. Neutraalse koosolekujuhi eeliseks on ka see, et ükski osaleja ei pea tegelema koosoleku tehniliste küsimustega. Kõik osalised saavad panustada täielikult äriplaneerimise sisulisse poolde.\nKristjani otsus kaasata kõik osakonnajuhatajad äriplaneerimise töörühma oli minu hinnangul põhjendatud. Osakonnajuhatajad on harjunud vastutama ja see, et osad nendest ei näidanud intervjuudel oma parimat külge ei saanud olla alus lõplike järelduste tegemiseks. Vähem pühendunud isikud võivad äriplaneerimise protsessis osalemisega leida värske hingamise ja uue motivatsiooni. See protsess on heaks inimeste tegelike võimete ja suhtumise indikaatoriks.\nEsimese koosoleku kõige olulisemateks teemadeks olid minu hinnangul funktsioonide ja vastutuse jagamine ning konkreetse tegevuskava kinnitamine. Kuna antud töörühmas ei kehtinud firma üldised hierarhilised suhted, siis oli vaja väga selgelt määratleda vastutuse piirid ning igale indiviidile pidid selged ning vastuvõetavad olema temale esitatavad ootused.


Õhupraadija banaanileiva retsept - Traditsioonilised retseptid - 2020\nSuurepärase traditsioonilise banaanimaitsega tulvil on hommikusöögiks üks viil seda banaanileiba koos tassi teega või nautige seda pärastlõunase vahepalana koos väikese võiga ja / või puuvilja kõrvale. Kuidagi on õhupraadija maagia mõjul selle banaanileiva niiske ja tihe tekstuur imeline! Soovitame teil enne nende kasutamist retseptis röstida kreeka pähkleid nende maitse tugevdamiseks. Pange siiski tähele, leiva ülaosa muutub veidi tumedamaks kui siis, kui peaksite küpsetama banaanileiba ahjus, kuna küttekeha on otse leiva kohal.\nVooderda 6-tollise ümmarguse koogivormi põhi küpsetuspaberiga; katke pann kergelt küpsetuspihustiga. Klopi keskmises kausis kokku jahu, kaneel, sool ja sooda; kõrvale panema.\nKlopi eraldi keskmises kausis kokku purustatud banaanid, munad, suhkur, jogurt, õli ja vanill. Segage märjad koostisosad ettevaatlikult jahusegusse, kuni need on hästi ühendatud. Valage taigen ettevalmistatud pannile ja piserdage kreeka pähklitega.\nKuumutage 5,3-qt õhupruun temperatuurini 310 ° F ja asetage seejärel õhuprits ja küpsetage, kuni see on pruunistunud ja keskele asetatud puidust ots tuleb puhas, 30 kuni 35 minutit, keerates pannil küpsetusaja poole peal. Viige leib 15 minutiks pannile jahtuma, enne kui välja keerate ja viilutate.\nVaata videot: KES SEE ON? Karin Larven (Oktoober 2020).\nCopyright 2020 \_ Tervislikud retseptid, toitumisalased näpunäited, tervisliku toitumise juhendid \_ Õhupritsi banaanileib


“Öös on laineid” Muuseumiööl avati Lihulas Matsalu lahest leitud koge tükkide näitus | Lihula Teataja\n“Öös on laineid” Muuseumiööl avati Lihulas Matsalu lahest leitud koge tükkide näitus\nÜhe väikese muuseumi jaoks on Muuseumiöö aasta tähtsamaks sündmuseks, milleks valmistutakse juba aasta algusest. Kui eelmisel aastal tõi Muuseumiöö Lihula muuseumisse täismaja ehk pisut üle saja külalise, siis sel korral oli osalejaid üle 50.\nKülastajaid oli lisaks Lihula ja ümbruskonna küladele Tallinnast, Sakust, Kohilast, Haapsalust, Pärnust, Kullamaalt, Virtsust.\nHea ja ilusa kontserdi andis sõpruskond Pärnust, kes valmistas ette spetsiaalse kava mereteemalistest lauludest. Nad jagasid ka laululehti, nii et saalisolijad said samuti kaasa laulda.\nHuvitav ja hariv oli Maili Roio ettekanne koge leidudest. Teadaolevalt on Matsalu lahe vetest välja tulnud koge tükid vanimad, mis Eestist on leitud.\nSuur aitäh Maili Roio, Marju Pajumets ja Ivi Talzi, kes aitasid näituse „Koge leiud Matsalu lahest“ koostamisel.\nNäitus jääb avatuks kuni juuli teise nädalani.\nLisaks muidugi eriline tänu kõigile, kes tulid ja sellest õhtupoolikust osa said ning tänan ka sponsoreid: Aino Kaer-Jeser, Aldo Vaan, Kadi Rand ja Sirtsu kohvik, Väike Salong ning Lihula Vallavalitsus, kes aitasid kokku panna kingikotid esinejatele.\nEt edaspidi saaks neid väärtuslikke koge tükke Lihula muuseumis säilitada, on vajalik neile ehitada kastid. Kui keegi tunneb, et saab ja soovib ses osas aidata, võtke palun ühendust muuseum@lihula.ee või 523 4303.\nPotikild tõestab, et Matsalu koge võib olla Eestist leituist vanim\nLihula ja Hanila muuseumides on homse Muuseumiöö raames ühtne programm


Lugemiselamusi: MINU TALLINN Terhi Pääskylä-Malmström\nTerhi Pääskylä-Malmström "Minu Tallinn : kalevitüdruku kroonika", Petrone Print 2016, 296 lk\nPärast vestlust inimesega, kes on KÕIK "Minu"-sarja raamatud läbi lugenud, kuulutasin uue aasta oma isiklikuks "Minu"-sarja aastaks. Ilmselgelt ma isegi ei kavatse jõuda selle aastanumbri sees pooltki sarjast loetud (sarjas on ilmunud juba üle 150 raamatu), kõik kohad ei paku ka nii suurt huvi, kuid nende paikade kohta, mis pakuvad, tahaks küll lugeda.\nKuna vestlus leidis aset juba eelmisel aastal, siis ei mallanud ma muidugi uut aastat ootama jääda, vaid alustasin kohe. Ja alustasin kõige südamelähedasema – Eesti – pealinnast, kus endalgi lugematul hulgal kilomeetreid kõnnitud ja mälestusi talletunud.\nMul on ääretult hea meel, et selle raamatu kirjutas välismaalane, ja just soomlane. Ja et ta kirjutas ka oma kodumaast – oli huvitav võrrelda ja ka Soome kohta sai päris palju teada. Kõige põnevam, kohati lausa vapustav, oli siiski keel. Vapustav seepärast, et autor, soomlanna, kirjutas eesti keeles, ja mitte lihtlabases, vaid sellises, mida paljud eestlasedki ei valda. Vahel eksis lausetesse küll harjumatuid vorme (bussisse, laevasse) ja kombinatsioone (näiteks seljakotist me ikka õngitseme asju välja, mitte ei kalasta, kuigi kalavetel on need sõnad tõesti sünonüümid), kuid võib ka olla, et andeka inimesena on autor tahtnud lihtsalt sõnadega veidi lustida. Muidu ehk oleks keeletoimetaja need ikka ära parandanud.\nIgatahes oli hariv, huvitav ja liigutav lugemine. Aitäh!\nSildid: "Minu"-sari, Tallinn, Terhi Pääskylä-Malmström


Augustikuus Tallinna Õpetajate Maja Kunstigaleriis - Vilja Prometi maalide näitus „Merevärvid" - Sisustusweb.ee\nVilja Promet on sündinud ja kasvanud Viljandimaal. Armastuse mere vastu sai ta Tartu Kunstikooli lõputöid maalides Kihnus. Tartu Kunstikoolis õppis ta viis aastat maali erialal Ilmar Malini käe all. Kunstikõrghariduse omandas Kunstiinstituudis, kus ta õppis sama palju aastaid metall-ehistööd ja lõpetas tarbekunstnikuna. Ta töötas vabakutselise kunstnikuna ja teostas lepingulisi töid „Ars-Juveelile". Maalimisega hakkas ta intensiivselt tegelema 90ndate aastate alguses. Alates 1994. aastast on ta pühendunud ainult maalimisele. Kuni tänaseni on Vilja käe all valminud rohkem kui 15 isikunäitust meremaalidest ja mitmeid lillemaalidest. Viis aasta on ta juhendanud maaliringi ka Tallinna Õpetajate Majas. Kunstnik kuulub naiskunstnike rühmitusse „KVINT".\nNäituse avamine esmaspäeval, 1.08 kell 16.00\nNäitus on avatud kogu augustikuu, E-R kl 9-17.30, L-P ja muudel aegadel, kui maja on sündmuste tõttu avatud. Info telefonil 615 5160.\nKontakt: 615 5168, 554 8860\nTallinna Õpetajate Maja näitused maalinäitused Vilja Promet meremaalid merevärvid


Northug noris Svani ja Wassbergi kaudu taas rootslastega tüli - Talisport - Postimees Sport: Värsked spordiuudised Eestist ja välismaalt\nNorthug noris Svani ja Wassbergi kaudu taas rootslastega tüli\n23. veebruar 2015, 17:45\nNorra suusatäht Petter Northug, kes on Falunis peetavatel maailmameistrivõistlustel võitnud juba kaks kuldmedalit, saatis rootslaste suunas teele järjekordsed õrritavad sõnad.\nRootsi endised suusatähed Gunde Svan ja Thomas Wassberg on viimastel päevadel Northugi vormi teemal teravalt sõna võtnud ning norralane ei jäänud vastust võlgu. «Võib-olla nad oleksid pidanud siis ise starti tulema. Äkki nad tunnevad, et lõpetasid karjääri liiga vara?» ironiseeris Northug Rootsi väljaandele Expressen antud intervjuus. «Samas oleksid nad ilmselt praegugi piisavalt heas vormis, et Rootsi koondisesse pääseda,» lisas ta mõttepausi järel veel ühe torke.\nWassberg võttis Northugi teemal sõna pärast laupäevast suusavahetusega sõitu, kus norralane lõpetas 11. kohaga ja kaotas võitjale Maksim Võlegžaninile ligi 40 sekundiga. Rootsi legend leidis seepeale, et Northug näeb väsinud välja. Päev hiljem korraldasid Northug ja Finn Haagen Krogh aga meeste teatesprindis jõudemonstratsiooni, otsustades kuldmedalite saatuse juba sõidu esimeses pooles.\n«Wassberg on kindlasti viimasel ajal minu vihkajate nimekirjas suure hooga kõrgemale kerkinud. Aga mind innustab selline jutt ainult rohkem pingutama. Võib-olla peaksid rootslased rohkem oma sõitjatele keskenduma? Calle (Halfvarsson – toim) paistis pärast kolme kilomeetrit olevat minust oluliselt väsinum,» torkas Northug pärast teatesprindi lõppu.\nRootsi on kodusel MMil endiselt kuldmedalita, seni on neil vaid kaks hõbedat ja üks pronks. Norra juhib seevastu kindlalt medalitabelit, olles juba võitnud viis kulda, ühe hõbeda ja kaks pronksi.


Liigeste Nihestused | Jaanuar 2022\nKategooria: Liigeste Nihestused\nUuringud näitavad, et nihestatud põlvekedrad, mida nimetatakse ka põlvekedra nihestuseks, on tavaline vigastus, mis tavaliselt juhtub spordi ajal või raske füüsilise koormuse episoodide ajal. ..\nKuidas vältida õlgade nihestumist\nKuidas vältida õlgade nihestumist. Õla nihutamisel libiseb luu liigesest välja. Ilmselt soovite seda valusat kogemust vältida! Peamised viisid selle ärahoidmiseks on õlgade tugevuse, ...\nKuidas nihestunud õlga kinnitada\nKuidas nihestunud õlga kinnitada. Nihestatud õlg on valulik vigastus, mis tekib siis, kui käsivarre (õlavarreluu) pallitaoline ots lükatakse õlavöötme pesa moodi liigesest välja. Kui õlaliiges on ümber paigutatud, ...\nparimad tennisereketid algajatele


Sohvaskandaal röövis Euroopa Ülemkogu presidendilt une: kui saaksin, läheksin ajas tagasi - Delfi\nEuroopa Ülemkogu president Charles Michel ei saa enam rahulikult magada.\n45-aastane Michel tunnistas usutluses ajalehele Handelsblatt, et nn sohvaskandaal röövis talt õndsa une.\n"Ma ei tee saladust, et ma pole öösiti hästi maganud, sest mängin juhtunut oma peas pidevalt uuesti läbi," ütles Michel ja lisas, et kui oleks võimalik, läheks ta ajas tagasi ja parandaks olukorda.\nTürgi pealinnas Ankaras presidendipalees sel nädalal toimunud kõrgetasemelisel kohtumisel suunati Euroopa Komisjoni president Ursula von der Leyen istuma nurgas asuvale sohvale, samal ajal kui Türgi president Recep Tayyip Erdoğan ja Euroopa Ülemkogu president Michel omavahel rääkisid. Toolita jäämine seadis von der Leyeni samale pulgale Türgi välisministri Mevlüt Çavuşoğluga.\n62-aastane von der Leyen näitas oma imestust saksakeelse hüüatusega „Ähm?” Tema pressiesindaja ütles hiljem, et komisjoni juht oli üllatunud, kuid otsustas siiski, et kohtumise sisu on vormilistest küsimustest olulisem.\nTürgi poole sõnul lähtuti teisipäevasel kohtumisel protseduuritavadest.\nAvalikku tähelepanu pälvis aga ka Micheli käitumine. Ta ei lasknud end kolleegi alandamisest eriti häirida. EL-i tavapärane protokoll oleks eeldanud mõlema liidri võrdset kohtlemist. Rääkimata sellest, et faktiliselt on von der Leyeni võim Micheli omast märksa suurem.


Põhjarannik » Mere taktikepi all sündinud aed\nMere taktikepi all sündinud aed\n15. juuni 2016 SIRLE SOMMER-KALDA\nIlu loojad − Mihkel ja Galina Simoniš. Keskel tütar Elisabeth, kelle kirg pole esialgu aed, vaid laulmine.\nPerekond Simoniši koduias Aseris jääb mulje mere kohalolust, ehkki merd maja juurde ei paista. Kivid ja kännud käivad selle aia juurde, aga aed ise pole sündinud üle kivide ja kändude, vaid puhtast rõõmust.\nGalina ja Mihkel Simoniši koduaed on Ida-Virumaal üks kolmest, mis esitatakse konkursil “Eesti kaunis kodu 2016″ presidendi auhinnale. Ja selle aia peategelane on meri.\n“Inimesed tulevad mere äärest emotsiooniga. Meie tuleme ka emotsiooniga, aga meil on lisaks kivid ja kännud kaasas,” naerab Galina, lisades tõsinedes, et ei saa ilma mereta üldse elada. Kui on mingi mure, väntab ta jalgrattaga mere äärde. Ja tükkhaaval on mereäärt ka koduaeda toodud.\n“Ma tunnen, et kivid on minu omad, ükskõik millised. Kivi on minule nagu kindlus ja tugevus, see on see, mida saan koju kaasa tuua. Mul on aias ka kivijõgi, mis onfeng shui järgi tähtis stabiilsuse, tugevuse, edu jaoks. Ja ta muudab värvi − praegu on kivid punased, mingil hetkel võivad need jälle heledaks minna,” jutustab Galina.\nFeng shui põhimõtted pole siiski aias läbivad. Galina kasutab neid tarkusi, mille puhul tunneb, et need on temalikud.\n“Ema ja isa on pärandanud mulle lahtised käed ning kui ma algul midagi ei oskagi, siis kuidagi see oskus tuleb − on vaja lihtsalt kätte võtta ja tegema hakata. Sellist hirmu, et ma ei oska ja sellepärast tegema ei hakka, pole mul kunagi olnud. Vastupidi, mul on huvi, kas ma saan hakkama.”\nPeale lahtiste käte on vanemate pärandus armastus aia vastu, mis tuli samuti Aseri kandis asuvast suvilast. “Nii palju, kui ma ennast mäletan, sai seal alati tööd teha. Algul oli see kohustus − ema käskude vastu ju ei vaidle −, aga aastatega olen mõistnud, et maatööta ma lihtsalt ei saa elada. Ja seda võib nimetada omamoodi armastuseks.”\nNagu vanaema kohalolek\nSuvilas toimetas Galina edasi ka täiskasvanuna, kuni majaostuni.\n“Linnakorteris elades tulime aprilli lõpus või mai alguses suvilasse ja lahkusime, kui päris külmaks kiskus. Nüüd, oma majas elades, saab nautida ka talvise aia võlusid. Kuna enamiku pereliikmete sünnipäevad on talvel, oleme korraldanud oma koduaias grillipidusid, teinud lumeingleid ja möllanud lumehanges. Nii et igal aastaajal on aias oma võlud.”\nMis on peale kivide ja kändude perekond Simoniši koduaias kohustuslik?\nKindlasti tulbid, mis on kevade sümbol. Ja floksid, mis on saanud enda alla terve istutusala.\n“Minule on floks nagu vanaema kohalolek. Mulle sobivad ka elupuud ja ühed mu lemmikud on hostad. Kui abikaasa armastab ainult õitsvaid lilli, siis minule piisab, kui on ilus roheline. Minu viimaste aastate avastus on kõrrelised ja pokud − nad ei õitse, aga on olemas,” tutvustab Galina oma eelistusi.\nKogu perele on südamelähedane veevulin, mis kostab basseini purskkaevust, ja valgus. Küünlaid leiab nii õunapuu küljes rippumas kui veesilma ääres. “Vanemal pojal on suvel sünnipäev ja siis paneme küünlad basseini ujuma,” räägib Galina.\nRohides mõtted sirgeks\nPerenaine tunnistab, et aiailu võib lõpmatuseni vaadata. Nagu ka seda, kuidas teine inimene töötab. Abikaasa Mihkli hoolealune on muru. “Mulle on muru niitmine nagu sport. Kui enne käisin viis kilomeetrit metsas jalutamas, siis nüüd teen parem kaks-kolm korda nädalas aias niidukiga trenni.”\nEt aiatoimetused pole kohustus, mis kaelast ära saada, vaid puhas rõõm, näitab see, et tööde pärast käib konkurents − aiakirge jagab ka Galina ema Evi. “Olen pensionär ja tahan aidata. Saan vahel isegi tütrelt pahandada, kui liiga palju aias nokitsen,” tunnistab ta.\nGalina sõnul on ema töö kastmine, sest tal on kodusena selleks aega. Pealegi pakub see mõõdukat füüsilist koormust, mis on eakale inimesele kasulik.\nTal endal on Aseri rahvamaja juhatajana vaimselt pingeline töö, mistõttu on hea end taimedega tegeldes maandada. “Näiteks rohimine on kindlalt minu töö. Niipea, kui olen sõrmed mulda pannud, mõtlen kõik oma mõtted sirgeks. Ma alustan alati kindlast peenrast ja mul on oma rada, mis on nii sisse harjutatud, et kui järjekord muutub, on isegi vale tunne. See on nagu süsteem,” kirjeldab Galina.\nVahel öeldakse piinlikkuseni korras iluaeda vaadates: “Mis seal ikka enam teha on? Kõik on juba tehtud.”\n“Siis küsin alati vastu, kas mul käivad teie arvates öösel päkapikud või härjapõlvlased, kes aeda hooldavad. Iluaia tegemine ja hoidmine ei lõpe mitte kunagi. Taimed tahavad käte soojust, nagu lapsed ei kasva hoole ja armastuseta. Ja aed ei saa kunagi valmis − kogu aeg tuleb midagi juurde teha või taimi liigutada.”\nJust aia pidev muutumine teeb nii Galinale kui Mihklile suurt rõõmu. “Kui suhtuda maatöödesse, et need on kohustus ja vaev, siis aed näebki vaevatud välja. Seda, mida sa teed, tuleb armastada.”\nViinaköögi varemetele rajatud ilu\nKonkursil võidutsesid sisseelatud kodud\nVana maja, millest on saanud Sillamäe pärl\nOja ja mägi pakuvad aiasõbrale väljakutseid\nHeakorrakonkursil tegid ilma elutööd\nJõhvi ja Narva-Jõesuu aitavad oma elanikel puulehtedest lahti saada\nUudistajatele avatud kodud\nPresidendi auhinna vääriline kodu


Kevadel 1935 tabas Tallinna tüüfuse epideemia - Eesti Ekspress\nKevadel 1935 tabas Tallinna tüüfuse epideemia\nTallinlasi niitis 80 aastat tagasi mitte gripp, vaid kõhutüüfus.\nMärtsi lõpul 1935 ilmusid ajalehtedes hoiatavad pealkirjad Tallinnas leviva ränga tõve eest. „Kõhutüüfus ähvardab!“ löödi häirekella. Ja juba teatati kümnetest haigestumistest. „Tallinnas on tulnud ette erakordsemalt palju haigestumisi kõhutüüfusesse. Käesoleva nädala esimese kolme päeva jooksul on linna nakkushaiguste haiglasse toodud 34 tüüfusehaiget,“ kirjutas Uudisleht 28. märtsil. Esimesed haigusjuhud avastati kolm päeva varem.\nMõne päevaga kasvas haiglasse toodute arv juba 60ni. „Kui linna tervishoiuosakonna poolt tarvitusele võetud kaitseabinõud suudavad kahjutuks teha haiguse allikad, siis tõvelaine raugeb 3-4 nädala pärast, kuid haigete arv võib tõusta selle aja jooksul 300-400-le,“ teatas Vaba Maa.\nTüüfus saadi piimast\nEnamik esimestest haigestunutest olid Paldiski maantee ja Lilleküla ümbruskonna elanikud. Seetõttu arvati, et tüüfusesse nakatuti piima kaudu, mida toodi Tallinnasse Keila ja Harku valla küladest. Just need kohad võeti maa jaoskonnaarstide tähelepanu alla ning haiguse lähtekohti asuti otsima. See polnud sugugi kerge, kuna nakatunud inimene haigestub tüüfusesse pikkamööda ja haiguse sümptomid sarnanevad gripile.\nMärkimisväärt oli tänapäevast erinev suhtumine haiguse ohtlikkusse. „Tüüfus – sel kujul, nagu ta meil tavaliselt esineb – pole väga elukardetav, kuna vaid 8–10 protsenti kõigist haigeist sureb,“ lohutas ajakirjandus.\nKõigest paar päeva hiljem sai selgeks, et olukord on hullem. Nüüd nimetati tüüfust juba eriti kurjaloomuliseks. Oli ka põhjust, sest linna haiglates oli üle 120 patsiendi. Kuue haigestunu elu ei õnnestunud arstidel päästa. „Taudi raske iseloomu tõttu haigestunute surevuse protsent võib tõusta 14-16le,“ kirjutas Vaba Maa. Et taudi levikut pidurdada, hakkas linna tervishoiu osakond inimesi tasuta vaktsineerima. Oli ka viimane aeg, sest haigusjuhte hakkas ilmnema pea kõigis linnaosades.\n1.aprillil kutsuti Tallinna tervishoiu osakonnas kokku kriisinõupidamine. Seal tõdeti, et haigus on jõudnud ka Nõmme linna. Selleks ajaks oli juba vaieldamatult kindlaks tehtud, et tüüfusesse nakatumine oli toimunud piima kaudu. Kust aga see piim täpselt pärit oli, seda ei õnnestunud välja selgitada.\nHaiguse leviku tõkestamiseks soovitati elanikel manustada tüüfuse vaktsiini tablette. Paraku selgus peagi tõsiasi, et Tartu Ülikooli seerumi-laboratoorium ei suutnud neid vajalikul hulgal valmistada. „Linna apteegist anti vaktsiini umbes 100 inimesele, kuid soovijaid oli mitu korda rohkem. Tallinna ühise haigekassa apteek sai värske vaktsiini saadetise eile õhtul kella 8 ajal, kuid vaevalt tund hiljem oli see kõik juba müüdud,“ kirjeldas 2. aprilli Uudisleht olukorda pealinnas. Hiljem asi siiski paranes. Tegelikult korvas puudujäägi vaktsineerimine süstimise teel – seda vaktsiini jätkus ja erinevalt tablettidest oli see tasuta.\nPaljud eelistasid siiski tablette, kuna kardeti, et süstimine on valus. „Kaitsesüstimistega tehti algust linna tervishoiu osakonnas Nunne tänaval. Kuna aga süstimissoovijate arv paisus sedavõrd suureks, et tervishoiuosakonna ruumid ei suutnud kogu rahvatungi mahutada, siis toimetatakse nüüd kaitsesüstimisi Vene turul pritsimaja saalis. Paljud, eriti naisperest, ilmuvad süstimisele suure kartusega süstimisnõela piste ees. Neid tuleb arstidel rahustada ja seletada, et süstimine ei tekita vähematki valu,“ kirjeldas Vaba Maa.\nVaktsineerimise soovitamise kõrval rõhutas tervishoiu-osakond, et „tüüfuseohtlikul ajal ei tohi toiduks tarvitada keetmata piima“. Paljud inimesed aga ei joonud enam üldse piima ega julgenud enam süüa ka aiasaadusi. „Talunikud kurdavad, et kui nii edasi kestab, siis peavad nad paratamatult sattuma majanduslikkudesse raskustesse.“\nAprillikuu esimese nädala lõpuks oli linna nakkushaiglas 136 tüüfusehaiget, ent laiaulatusliku süstimise, haigete isoleerimise ja teiste ettevaatusabinõudega suudeti pealinnas tõve massilisele levikule piir panna. Haigla oli siiski valmis veel saja patsiendi vastuvõtuks – vaba ruum saadi tuberkuloosihaigete ajutisest kodusele ravile saatmisest.\nLõpuks tehti kindlaks haiguse võimalik alguskoht – Saku. „Tõenäoliselt sellest ringkonnast kantigi haigus Tallinna. Nagu selgitas linna ümbruse jaoskonna arst dr. Ruubel, põdesid Saku asunduse lähedastes taludes mitmed perekonnad juba ammu tüüfust. Seda aga nii kergel kujul, et inimesed olid suutelised jatkama kergemat igapäevast tööd,“ kirjutas Uudisleht.\nHaigestunuid leiti ühtekokku kuuest Saku talust, lisaks veel raudteetöölisi. Selgus ka jahmatav tõsiasi. „Saku taludest, kus leiti suurem tüüfusepesa, on kogu aja linna piima müügile toodud veel ka viimastel nädalatel, kui Tallinnas juba tüüfus avalikuks tuli,“ vahendas Vaba Maa. Piimamüük neist taludest loomulikult keelati, osa inimesi saadeti riigi ja omavalitsuse kulul haiglasse. Viimane ei olnudki alati nii lihtne, näiteks Pelgulinnas keeldus üks ema oma nelja haiget last haiglasse saatmast.\nTalud-haigusekolded Sakus pandi sisuliselt karantiini: haigetel keelati liikumine väljaspool kodupiire, sealt pärit lapsi ei lubatud kooli, samuti viidi taludes läbi põhjalik desinfitseerimine.\nMärtsis tabas tüüfus ka Tartut, kus haigestus paarkümmend inimest, kellest kaks surid. Sealgi saadi nakkus piimast ning see polnud mitte esimene kord. Ka 1926. ja 1932. aastal levis Taaralinnas piima tõttu tüüfus. Tallinna linnavalitsuse tervishoiu osakonna juhataja dr. Sarv märkis, et „tüüfus esineb meil pea alati, vahetevahel näidates taudilist ilmet suuremates või vähemates lainetes“. Eelmine, väikese ulatusega laine tabas pealinna 1934. aasta sügisel.\n￼ Kõhutüüfus on soolenakkus, mille tekitajaks on bakter Salmonella typhi. Nakkus levib vee ja toiduga ning inimeselt inimesele. Peiteperiood on 3–60 päeva.\n￼ Kliinilises pildis domineerib veniva kuluga palavik, mis ei alga eriti ägedalt, vaid tõuseb mitme päeva jooksul, spastilised kõhuvalud ning osal haigetest kõhulahtisus. Iseloomulikud on nõrkus, jõuetus, isutus, peavalu, külmavärinad, kurgu- ja lihasevalud, köha.\n￼ Haigus esineb tavaliselt seal, kus on kehvad hügieenitingimused ja puudulik veevarustus. Kõhutüüfusega kaasneb suur suremus, eriti lastel.\n￼ Umbes 5% haigetest jäävad kroonilisteks nakkuskandjateks ning võivad nakatada teisi isikuid isegi aastaid.\n￼ Esimesed kõhutüüfuse haigusjuhud registreeriti Eesti- ja Liivimaa kubermangus juba 1879. aastal. Eelmisel sajandil oli suurim haigestumine kõhutüüfusesse 1945. aastal – 1145 haigusjuhtu, seejärel see pidevalt vähenes. Ajavahemikul 1989–1995 registreeriti alla kümne haigusjuhu aastas, 1996–1998 haigestumine puudus, 1999–2011 registreeriti üks kuni kolm haigusjuhtu aastas, millest enamikul toimus haigestumine välisreisil.\n￼ Puhangutena levis kõhutüüfus vee ja toidu kaudu. Viimane veepuhang oli 1984. aastal Lääne-Virumaal saastatud salvkaevuvee kaudu, haigestus 12 inimest. Viimane toidupuhang esines 1975. aastal Viljandimaal restoranis valmistatud saastunud toidu kaudu, haigestus 42 inimest.


Täielik loend CasinoIn Online Casino mängudest ✔\nOnline Casino / CasinoIn / Games\nCasinoIn Online Casino ülevaade - Mängud\n< CasinoInMängudBaccaratPesaPokkerSularahamängud ja turniiripokkerBingoBlackjackRulettSic Bo\nCasinoInist leiate mängimiseks hulgaliselt erinevaid mänge. Kasiinoga liitumisel on hea, et saate kõigepealt lõbusas režiimis uurida ja mängida enamikku mänge. See on suurepärane võimalus teada saada, kuidas mäng toimib, ilma et peaksite oma raha kulutama.\nKasiinos saab mängida erinevaid Baccarati mänge, sealhulgas:\nBaccarat Komisjoni pole\nBaccarati kõrgeim komisjon puudub\nBaccarat on väga populaarne kaardimäng ja pole üllatav, et mängus on erinevaid variatsioone. Kuid siin pole midagi muretseda, sest kui olete mängu põhitõed õppinud, saate seal mängida mis tahes variatsioone.\nBaccarat on õnnemäng ja õnnel on mängus suur osa, kuid see ei tähenda, et te ei saaks midagi teha oma võiduvõimaluste parandamiseks. Alguses on kõige tähtsam õppida mängu toimimist. Te ei soovi hakata mängima päris raha eest, teadmata, kuidas tarkvara töötab, või enne, kui olete õppinud põhilisi mängureegleid. Mängu peamine mõte on saada käsi koguväärtusega 9.\nBaccarati mängimine on väga lihtne. Mäng algab panuse tegemisest ja seejärel jagab diiler kaks kaarti teile ja kaks kaarti endale. Kui teie käes või diileril on kokku 8 või 9, siis nimetatakse seda loomulikuks baccaratiks ja kellel on käsi, see võidab vooru. Kui kellelgi pole looduslikku baccarat, mäng jätkub.\nMis puutub baccaratisse, siis mängitakse mängu vastavalt etteantud reeglitele, mida peate järgima ja te ei saa mängimist kuidagi mõjutada. Esimesena mängite oma kätt ja peate mängima järgides neid reegleid:\n· Kui teie käsi ulatub vahemikku 0–5, saate kolmanda kaardi.\n· Kui teil on käsi, mille summa on vahemikus 6–7, jääte seisma.\nDiileri reeglid on veidi keerulisemad ja hea on see, et jätate diileri kätt mängima ja te ei pea millegi pärast muretsema. Kuid kui soovite teada, mis teie ees toimub, peavad edasimüüja järgima reegleid:\n· Kui diileri käsi kokku on vahemikus 0 kuni 3, loosivad nad välja, olenemata sellest, kuidas mängija oma käe lõpetas.\n· Kui diileri käsi kokku on 4, tõmbavad nad kolmanda kaardi, kui mängija kolmas kaart on vahemikus 2 kuni 7, ja nad jäävad seisma, kui mängija kolmas kaart oli 1, 8, 9 või 10.\n· Kui diileri käsi kokku on 5, tõmbavad nad kolmanda kaardi, kui mängija kolmas kaart on vahemikus 4 kuni 7, ja nad jäävad seisma, kui mängija kolmas kaart oli 1, 2, 3, 8, 9 või 10.\n· Kui diileri käsi kokku on 6, loosivad nad kolmanda kaardi, kui mängija kolmas kaart on vahemikus 6 kuni 7, ja nad jäävad seisma, kui mängija kolmandad kaardid olid 1, 2, 3, 4, 5, 6, 7, 8 , 9 või 10.\nBaccarat on ilmselt üks lihtsamaid mänge, mida kasiinos mängida saab. Seda tuntakse ka nime "Single Play" nime all, sest ainus käik, mille peate tegema, on panuse tegemine. See on hea asi, sest saate istuda rahulikult ja lõõgastuda ning mängimise pärast mitte eriti muretseda ja lasta oma õnne kulgeda.\nParim strateegia, mida saate Baccarati mängimisel kasutada, on teada oma mängureegleid ja valida panus, mille soovite teha. Lõppude lõpuks, nagu me ütlesime, on see ainus otsus, mille te mängides teete. Baccaratis on kolm panust, mängija panus, pankuri panus ja võrdse panuse panus. Statistiliselt võttes võidab pankuri panus sagedamini kui ükski teine panus. Uute mängijate viga on panus võrdsele mängule. See panus pakub suurimat väljamakset, mis on tõsi, kuid selle panuse võitmise võimalused on palju väiksemad ja tõele au andes toimub see panus harva.\nInternetis võib olla mõni strateegia, kuid me vihkame teid pettumuse valmistamiseks, ükski neist ei toimi. Jää ainult pankuri või mängija panuse juurde ning väldi viigipanust ja nii saad hea.\nVeebipõhised videomängumängud on kahtlemata ühed kõige populaarsemad mängud, mida saate kasiinos mängida. Nad võivad pakkuda mitu tundi lõbu ja meelelahutust ning teil pole kunagi valikutest puudu. Pesad võivad teemade, sümbolite ja erisümboolikate poolest erineda, et vaid mõnda neist nimetada. Kuna nõudlus nende mängude järele on tohutu, üritavad arendajad pidevalt uusi mänge välja mõelda. Siinkohal on need saadaval olevad teenindusajad, mida saate CasinoInis mängida:\n· 3 rulli - need on lihtsaimad mängud, mida leiate igast kasiinost. Need koosnevad ainult kolmest rullist ja on väga sarnased esimeste pesadega. Kolmel rullil pole ühtegi unikaalset sümbolit ja üks mäng, mida saate proovida, on Bar Bar Blacksheep.\n· 5 rulli - need mängud on veidi keerukamad kui 3 rulli pesa. Neil on 5 rulli ja rohkem tasulisi ridu ning ka spetsiaalsed sümbolid, mis parandavad teie võidutõenäosust. Üks viie rulliga pesa näide on White Rabbit.\n· Progressiivsed teenindusajad - progressiivsed teenindusajad pakuvad tohutuid elumuutvaid summasid, mis muudavad teie elu. Väike osa teie panusest läheb kogumisse, mis muutub iga tehtud panusega aina suuremaks. Mõned kõige populaarsemad progressiivsed teenindusajad on Mega Fortune, Crazy Vegas ja Mega Moolah.\n· 3D-pesad - 3D-teenindusajad on moodsamad mängud, mis võimaldavad teil realistlikumalt tunda. Betsoft on üks tarkvarapakkujatest, kes lõi Marvel Slots, mida peate proovima.\n· Boonuspesad - need on ükskõik millise kasiino kõige populaarsemate mänguautomaatide hulgas ja selle peamine põhjus on see, et nad pakuvad suurepäraseid boonuseid. Boonuse ajal võivad videomängumängud maksta isegi rohkem kui tavalise seansi ajal. Niisiis, õigete sümbolite ilmumise ja funktsiooni käivitamise ootus muudab need mängud teiste mängudega võrreldes põnevamaks.\n· Klassikalised videomänguautomaadid - mõned mängijad eelistavad vanaaegseid retro-stiilis mänge ja paljude neist leiate CasinoInist, sealhulgas Fire n Hot ja Fruit Zen, et lihtsalt mõnda neist nimetada.\nPokker on veel üks huvitav mäng, mida saate mängida CasinoIn'is. See on väga populaarne kaardimäng, mis on väga väljakutsuv ja selle mängimise valdamine võtab aega. Mängu on palju erinevaid variatsioone ja CasinoInist leiate järgmised:\nÄssad ja surmab boonuspokkeri\nKõik American Poker 1 käsi\nKogu American Poker 10 käsi\nKogu American Poker 100 käsi\nKogu American Poker 5 käsi\nKogu American Poker 50 käsi\nAmeerika pokker V\nBoonuspokker 1 käsi\nBoonuspokkeri 10 käsi\nBoonuspokkeri 100 käsi\nBonus Poker 5 käsi\nBoonuspokkeri 50 kätt\nKariibi mere rannapokker\nKariibi mere holdem\nKariibi mere pokker\nDouble Bonus Poker 1 käsi\nTopeltboonuspokeri 10 käsi\nDouble Bonus Poker 100 käsi\nDouble Bonus Poker 5 käsi\nDouble Bonus Poker 50 käsi\nDouble Double Bonus Poker 1 käsi\nDouble Double Bonus Poker 10 käsi\nDouble Double Bonus Poker 100 käsi\nDouble Double Bonus Poker 5 käsi\nDouble Double Bonus Poker 50 käsi\nHigh Hand Holdem pokker\nTungrauad või paremad\nJoker Poker 1 käsi\nJoker Poker 10 käsi\nJoker Poker 100 käsi\nJoker Poker 5 käsi\nJoker Poker 50 käsi\nTexas Holdemi boonus\nTexas Holdemi pokker\nKolme kaardi pokker Deluxe\nTexas Hold'emi peetakse kõige populaarsemaks variandiks ja kui olete reeglid ära õppinud, saate seal mängida mis tahes variante. Igal lauas oleval mängijal on võimalus olla vooru diiler, kuigi te ei pea kaartidega füüsiliselt tegelema. Diileriks olemise eelis on ja seetõttu on kõigil võimalus olla üks ning iga käe järel liigub diilerinupp järgmise mängija juurde.\nKaks diilerist vasakul asuvat mängijat peavad panustama, mis on kohustuslik ja sunnitud. Pimedate summa määratakse mängu panuse järgi.\nPärast blindide panemist jagatakse igale mängijale kaks kaarti, mida nimetatakse augukaartideks.\nEsimest panustamisringi nimetatakse pre-flopiks ja esimene mängija on see, kes istub vasakul suurest pimest. Kui olete see mängija, siis on teil järgmised võimalused, kas helistada suure blindi summale, tõsta või foldida.\nPärast esimese panustamisvooru lõppu jagatakse laua keskel kolm ühiskaarti näoga ülespoole ja seda nimetatakse flopiks. Järgneb veel üks panustamisvoor ja siin saate kontrollida või panustada. Kontroll tähendab panustamist ega foldimist ning tegevus liigub järgmisele mängijale. Kui kõik mängijad otsustavad kontrollida, liigub mäng järgmisse ringi.\nPärast teise panustamisringi lõppu jagatakse neljas kaart ja kaarti nimetatakse turniks ning järgneb veel üks panustamisvoor.\nPärast kolmanda panustamisvooru lõppu jagatakse viies ja viimane lauakaart ning kaarti nimetatakse riveriks.\nPärast viimase panustamisvooru lõppu on aeg vaadata, kellel on parim käsi ja kes võtab poti. Sel hetkel on kõik kaardid jagatud ja iga mängija saab kombineerida oma kaks augukaarti mis tahes laual oleva viie kaardiga.\nSularahamängud ja turniiripokker\nMainisime juba varem, et pokkeril on palju erinevaid variante, kuid on ka erinevaid mänguvorminguid. Kaks peamist formaati on sularahamängud ja turniirimängud.\nRahamänge mängitakse ühel laual, samal ajal kui turniire saab mängida ühel või mitmel laual.\nKui mängite sularahamängu, saate osta žetoone ja tavaliselt on sisseostu minimaalne ja maksimaalne summa, samas kui turniiridel antakse kõigile mängijatele sama palju žetoone.\nSularahamängu mängimisel võite loobuda alati, kui soovite, ja saate vahetada allesjäänud žetoonid. Kui turniiridel lõpeb mäng siis, kui on üks võitja, kellel on kõik žetoonid.\nRahamängudes on blindid alati ühesugused, turniiridel aga pimedate maksumus suureneb.\nKui kaotate sularahamängu ajal kogu oma raha, saate osta rohkem žetoone ja jätkata mängimist. Kui olete kaotanud kõik žetoonid, olete turniiridel mängimise lõpetanud.\nOn väga oluline õppida pokkerikäsi paremusjärjestust enne, kui otsustate mängida päris rahaga. Tavaline pokkerikäsi koosneb viiest kaardist ja mida kõrgem auaste, seda suurem on võimalus võita.\n· Royal Flush on kõrgeima asetusega käsi ja see koosneb viiest sama masti kaardist järjestikuselt 10 kuni äss.\n· Straight Flush on käsi, mis koosneb järjestikust viiest sama masti kaardist.\n· Four of a Kind on käsi, mis sisaldab nelja sama auastmega kaarti.\n· Full House on käsi, mis sisaldab kolme sama auastmega kaarti ja paari.\n· Flush on käsi, mis sisaldab viit sama masti kaarti.\n· Sirge on käsi, mis sisaldab järjestikku viit sobimatut kaarti.\n· Three of a Kind on käsi, mis sisaldab kolme sama auastmega kaarti ja kahte üksteisega mitteseotud kaarti.\n· Kaks paari on käsi, mis sisaldab kahte sobiva astmega kaarti, kusjuures veel kaks teist astet omavat kaarti.\n· Üks paar on käsi, mis sisaldab kahte sobiva astmega kaarti ja kolme üksteisega mitteseotud kaarti.\n· Kõrge kaart on käsi, mis ei kuulu ühessegi ülaltoodud kategooriasse ja kõrgeima väärtusega kaart on siin ainus oluline kaart.\nBingo on huvitav mäng, mida saate mängida CasinoIn'is. Mäng töötab nii, et ostate bingokaardi ja märkite välja loositud numbri. Te oleksite üllatunud, kui populaarne Bingo mõnes riigis on ja nüüd saate siin kasiinos hõlpsasti mängida ühte paljudest variatsioonidest:\nBingo saaga Loca\nSuper Kuum Bingo\nMängijad ütlevad, et blackjackis on midagi erilist, olgu see siis mängu tundmine või asjaolu, et mäng on väga lihtne. CasinoInist leiate palju erinevaid mängu variatsioone, mille vahel valida:\n1 istekohaline ühekorraline blackjack\n1 istekohaga ühekorruseline Blackjack Elite Edition\n3 istekohta Atlantic City Blackjack\n3 istekohta Atlantic City Blackjack Elite Edition\n3 istekohta European Blackjack\n3 istekohta European Blackjack Elite Edition\n3 istekohta Vegas Strip Blackjack\n3 istekohta Vegas Strip Blackjack Elite Edition\nBlackJack Lucky Seitsmesed\nBlackjack (3 kätt)\nBlackjacki kahekordne kokkupuude\nNägu üles 21\nMitmekäeline Blackjack Pro\nIdeaalsed paarid Blackjack\nÜhe kasti Blackjack\nMäng algab panuse tegemisest ja diilerilt kahe kaardi kättesaamisest. Teie ja teiste mängijate kaardid jagatakse näoga ülespoole, samal ajal kui edasimüüja saab ühe kaardi näoga üles ja ühe kaardi tagurpidi. Mängu mõte on saada käsi, mis on lähemal 21. Kui olete oma kaartide väärtust ja diileri ülekaarti näinud, peate otsustama, kuidas kavatsete oma kätt mängida. Saadaval on paar võimalust, mis aitavad teil käe väärtust parandada.\nKui te ei soovi oma kaarte ega soovi mängimist jätkata, on teil lubatud alla anda. See tähendab, et lõpetate mängimise ja saate poole oma panusest tagasi.\nJa kui soovite mängimist jätkata, saate teha ühte järgmistest toimingutest.\n· Võite lüüa - see tähendab, et saate täiendava kaardi, mis lisatakse teie kogusummale.\n· Võite seista - see tähendab, et te ei saa täiendavaid kaarte.\n· Võite jagada - kui algselt saadud kaks kaarti on sama väärtusega, saate oma käe jagada ja mängida kahe eraldi käena. Peate tegema täiendava panuse, mis peab olema võrdne teie algsega.\n· Võite kahekordistada - kui olete oma käega rahul, saate kahekordistada, mis tähendab, et peate tegema täiendava panuse ja saate ainult ühe kaardi.\nKui kõik mängijad on käe mängimise lõpetanud, palub diiler oma kaardi ja nad lõpetavad oma käe mängimise. Edasimüüja peab järgima mõnda ranget reeglit ja isegi kui neil on käsi, mis neile võidu toob, peavad nad siiski mängimist jätkama. Ainus edasimüüja käsutuses olev valik on lüüa ja seista. Edasimüüja seisab käel, mille koguväärtus on 17 või rohkem, ja kui käsi on kokku 16 või vähem, tõmbab ta kolmanda kaardi.\nKui teie kahe esimese kaardi väärtus on kokku 21, tähendab see, et olete vooru võitja, kuna teil on loomulik blackjack, sama kehtib ka edasimüüja kohta.\nJuhul kui diiler näitab ässa, pakutakse enamikus blackjacki variantides kindlustust. See on kihlvedu, et diileri allakaart on 10 väärtusega. Kui soovite teha kindlustuspanuse, võite panustada kindlustusliinil kuni poole oma algsest panusest. Kui edasimüüjal on blackjack, siis võidate kindlustuspanuse, kuid kaotate oma algse panuse.\nRulett on tõeline kasiinoklassika ja me ei usu, et leidub inimest, kes poleks mängust varem kuulnud. Mäng pakub lihtsust ja keerukust ning tõenäoliselt on see peamine põhjus, miks mängijad seda mängu armastavad. Mängus on palju erinevaid variatsioone ja saate valida selle, mida soovite mängida. CasinoInist leiate järgmised ruletimängud:\nAmeerika rulett 3D Classic\nAmeerika rulett Privee\nAmeerika rulett Pro\nAmeerika rulett TM\nTopelt Jackpoti rulett\nDünaamiline makselaua rulett\nEuroopa rulett TM\nEuroopa ruleti VIP\nÕiglane rulett Privee\nÕiglane rulett Pro\nFrankie Dettori rulett\nPrantsuse rulett Privee\nPrantsuse rulett Pro\nPrantsuse rulett TM\nKuldne kiirustamise ratas\nPortomaso kasiino rulett 2\nRulett koos rajaga\nRulett rööbastee kõrgusel\nRulett, mille rada on madal\nVip Ameerika rulett\nVip Euroopa rulett\nOluline asi, mida peate enne pärisraha mängimisega alustamist meeles pidama, on õppida põhilisi mängureegleid. Kui teate põhitõdesid, saate seal mängida mis tahes variatsioone. Hea on see, et mängu on väga lihtne õppida ja peate läbima ainult paar reeglit.\nMängu mõte on arvata arv, millele valge pall maandub. Tabelipaigutusel on kõik numbrid, mis leiate ruletilt. Mängus on kolm klassikalist variatsiooni, Euroopa, Prantsuse ja Ameerika rulett. Euroopa ja Prantsuse rulett koosneb 37 numbrist, numbritega 1 kuni 36 ja ühest nullist. Ameerika ruletil on 38 numbrit, jällegi numbritega 1 kuni 36 ning ühe ja kahekordse nulliga. Numbrid on paigutatud kas punastesse või mustadesse taskutesse, samas kui nullid on rohelistes taskutes.\nRuletti saab teha palju erinevaid panuseid ja see on midagi, mida peate õppima. Selle peamine põhjus on see, et on olemas panuseid, mis juhtuvad tõenäolisemalt võrreldes teiste panustega. Mõned ennustused pakuvad paremaid väljamakseid kui teised.\nKõik panused on jagatud kahte põhikategooriasse, nii sees kui ka väljaspool.\nSisemised panused tehakse üksikutele numbritele või väikesele numbrirühmale. Need panused pakuvad paremaid väljamakseid, kuid nende ennustuste võitmise võimalus on palju väiksem. Sisemisi panuseid on kuus erinevat tüüpi: Straight-up, Street, Split, Corner, Six Line ja Trio.\nVälised panused pakuvad peaaegu 50-50 võidu võimalust ja kui olete algaja, siis on need panused teie jaoks. Nii saate mängida kauem ja teil on võimalus õppida mängu toimimist. Sa ei võida palju, kuid sa ei kaota ka kogu oma raha väga kiiresti. Samuti on olemas kuus erinevat tüüpi panuseid ja need sisaldavad järgmisi panuseid: kõrge või madal, punane või must, paaritu või paaris, kümneid panuseid ja veerupanuseid.\nSic Bo on huvitav kasiinomäng, mis ei pruugi olla nii populaarne kui rulett või blackjack, kuid siiski on mängijaid, kellele meeldib seda mängida. See on õnnemäng, mida mängitakse kolme täringuga ja see pärineb Hiinast. Seal on paar varianti ja järgmise leiate siit CasinoInist:\nKõigeväeline Sparta DICE\nIidne Troy täring\nVäike Panda täring\nÕnnetu täring 1\nÕnnetu täring 2\nÕnnetu täring 3\nSic Bo draakonid\nMängu peamine eesmärk on panustada konkreetsete täringutulemuste peale. Panuse peate panema, pannes žetoonid aladele, millele soovite panustada. Kui ennustasite tulemuse õigeks, siis võidate. Põhipanuseid on kaks: väikesed ja suured panused. Väike panus on see, kui panustate, et täringusumma jääb vahemikku 4–10. Suur panus on siis, kui panustate, et summa jääb vahemikku 11–17.\n+ Saadaval paljudes riikides\n+ Suurepärane boonus ja tasuta keerutuste pakkumine\nSlotsRulettBakaraaBlackjackPokkerSic BoCaribbean StudCasino HoldemPai GowTexas Holdem\nTasuta keerutuste boonusSissemakseboonusTervitusboonusRegistreerumisboonusTaaslaadimisboonusRahatagastusboonus


Majandusteooria | Sõnu seletav sõnastik\nMajandusteoorias on vaja lihtsustavaid eeldusi, sest tegelikkus ei ole korraga haaratav, sest on liialt keeruline, arvestatakse vaid väikest kõige tähtsamat osa tegelikkusest (majandusmudel). Agregeerimine, sest üksikute majandussubjektide käitumist võimatu prognoosida. 1.4. Riigirahanduse ja arenguökonoomika sarnasused – mõlemad on kitsamalt suunitletud majandusteoreetilised distsipliinid, mis uurivad majanduselu konkreetseid valdkondi ja seovad mikro- ja makroökonoomilise käsitluse.\nMajandusteooria on majandustegelikkuse ühe või teise osa kohta omandatud üldistatud teadmiste süsteem, abstraktsioonide kogum, mis kirjeldab, seletab ja ennustab majanduse või selle osade toimimist (funktsioneerimist).\nMajandusteooria on majandussubjektide käitumise seletamise viis, mis lähtub eeldusest, et inimestel on eesmärgid ning nad otsivat õigeid teid nende eesmärkide saavutamiseks.\nMajandusteooriad on reaalsust kajastavad abstraktsioonid, mille ülesanne on kindlaks teha majandusseadused, mis selgitavad ükskõik, millsed majanduse olemust.\nMajandusteooria on teadus, mis uurib ratsionaalset majanduslikku käitumist, mis seisneb objektiivse kasulikkuse maksimeerimises.\nMajandusteooria – majandusteaduse osa, mis tegeleb rahvamajanduse kui terviku toimimise üldiste seaduspärasuste uurimisega.\nMajandusteooria – sotsiaalteadus, mis uurib inimeste majanduslikult otstarbekat käitumist ressursside piiratuse tingimustes.\nMajandusteooria omakorda on õpetus sellest, et kuidas inimesed kasutavad oma piiratud ressursse, et rahuldada tekkinud vajadusi.\nMajandusteooria - on majandusliku reaalsuse ühe või teise osa kohta omandatud teadmiste üldistatud süsteem\nMajandusteooria – tegeleb majandusprotsesside ja neid protsesse mõjutavate seaduste tundmaõppimisega.\nMajandusteooriad on üldistused, mille aluseks on faktide hoolikas uurimine.\nMajandusteooria – Majanduse funktsioneerimst sletavate seaduste kogum\nMajandusteooria tähendab revolutsiooni majandusteaduses.\nMajandusteoorias on aga turul laiem tähendus.\nMajandusteooria põhiprobleem on see, Select one: kuidas inimesed kulutavad oma raha kuidas rikkus akumuleerub et ressursid on piiramatud kuidas indiviidid kohandavad oma käitumist, et nappusega toime tulla\nsuna - no-moto jt. ORIGAMI - Paberi voltimise kunst.